**Evaluarea intervențiilor POCU în domeniul incluziunii sociale**

**(TE 6, OS 4.8, OS 4.9). Anexa 7. Studii de caz**

Cuprins

[**Studiu de caz 1 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competenţe al profesioniştilor din sectorul medical** 5](#_Toc87975577)

[**2.** **SYNOPSIS AL PROIECTULUI** 5](#_Toc87975578)

[**3.** **PREZENTAREA PROIECTULUI** 6](#_Toc87975579)

[**Context și relevanță** 6](#_Toc87975580)

[**Obiectivul general si obiectivele specifice ale proiectului** 6](#_Toc87975581)

[**Principalele activități planificate** 6](#_Toc87975582)

[**Actori implicați și resurse utilizate** 7](#_Toc87975583)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 7](#_Toc87975584)

[**5.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 8](#_Toc87975585)

[**6.** **CONCLUZII ȘI LECTII INVATATE** 8](#_Toc87975586)

[**Studiu de caz 2 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competenţe al profesioniştilor din sectorul medical** 9](#_Toc87975587)

[**2.** **SYNOPSIS AL PROIECTELOR** 9](#_Toc87975588)

[**3.** **PREZENTAREA PROIECTELOR** 10](#_Toc87975589)

[**Context și relevanță** 10](#_Toc87975590)

[**Obiectivul general si obiectivele specifice ale proiectului** 10](#_Toc87975591)

[**Principalele activități planificate** 11](#_Toc87975592)

[**Actori implicați și resurse utilizate** 11](#_Toc87975593)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 12](#_Toc87975594)

[**5.** **ALTE EFECTE DECÂT CELE PLANIFICATE** 13](#_Toc87975595)

[**6.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 13](#_Toc87975596)

[**7.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 13](#_Toc87975597)

[**8.** **CONCLUZII ȘI LECȚII ÎNVĂȚATE** 13](#_Toc87975598)

[**Studiu de caz 3 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competenţe al profesioniştilor din sectorul medical** 14](#_Toc87975599)

[**2.** **SYNOPSIS AL PROIECTULUI** 14](#_Toc87975600)

[**3.** **PREZENTAREA PROIECTULUI** 15](#_Toc87975601)

[**Context și relevanță** 15](#_Toc87975602)

[**Obiectivul general si obiectivele specifice ale proiectului** 15](#_Toc87975603)

[**Principalele activități planificate:** 15](#_Toc87975604)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 16](#_Toc87975605)

[**5.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 16](#_Toc87975606)

[**6.** **CONCLUZII ȘI LECȚII ÎNVĂȚATE** 17](#_Toc87975607)

[**Studiu de caz 4 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competenţe al profesioniştilor din sectorul medical** 18](#_Toc87975608)

[**2.** **SYNOPSIS AL PROIECTELOR** 18](#_Toc87975609)

[**3.** **PREZENTAREA PROIECTELOR** 19](#_Toc87975610)

[**Context și relevanță** 19](#_Toc87975611)

[**Obiectivul general si obiectivele specifice ale proiectului** 19](#_Toc87975612)

[**Principalele activități planificate** 20](#_Toc87975613)

[**Actori implicați și resurse utilizate** 20](#_Toc87975614)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 21](#_Toc87975615)

[**5.** **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE** 22](#_Toc87975616)

[**6.** **ALTE EFECTE DECÂT CELE PLANIFICATE** 22](#_Toc87975617)

[**7.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 22](#_Toc87975618)

[**8.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 23](#_Toc87975619)

[**9.** **CONCLUZII SI LECTII INVATATE** 23](#_Toc87975620)

[**Studiu de caz 5 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competenţe al profesioniştilor din sectorul medical** 24](#_Toc87975621)

[**Context și relevanță** 24](#_Toc87975622)

[**Obiectivul general si obiectivele specifice ale proiectului** 25](#_Toc87975623)

[**Principalele activități planificate** 25](#_Toc87975624)

[**Actori implicați și resurse utilizate** 25](#_Toc87975625)

[**Studiu de caz 6 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.9 - Creşterea numărului de persoane care beneficiază de programe de sănătate şi de servicii orientate către prevenţie, depistare precoce (screening), diagnostic şi tratament precoce pentru principalele patologii** 29](#_Toc87975626)

[**2.** **SYNOPSIS AL PROIECTELOR** 29](#_Toc87975627)

[**3.** **PREZENTAREA PROIECTELOR** 31](#_Toc87975628)

[**Context și relevanță** 31](#_Toc87975629)

[**Obiectivul general si obiectivele specifice ale proiectelor** 32](#_Toc87975630)

[**Principalele activități planificate** 34](#_Toc87975631)

[**Actori implicați și resurse utilizate** 34](#_Toc87975632)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 35](#_Toc87975633)

[**5.** **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE** 38](#_Toc87975634)

[**6.** **ALTE EFECTE DECÂT CELE PLANIFICATE** 38](#_Toc87975635)

[**7.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 38](#_Toc87975636)

[**8.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 39](#_Toc87975637)

[**9.** **CONCLUZII SI LECTII INVATATE** 39](#_Toc87975638)

[**Studiu de caz 7 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.9. - Creşterea numărului de persoane care beneficiază de programe de sănătate şi de servicii orientate către prevenţie, depistare precoce (screening), diagnostic şi tratament precoce pentru principalele patologii** 40](#_Toc87975639)

[**2.** **SYNOPSIS AL PROIECTULUI** 40](#_Toc87975640)

[**3.** **PREZENTAREA PROIECTULUI** 41](#_Toc87975641)

[**Context și relevanță** 41](#_Toc87975642)

[**Obiectivul general si obiectivele specifice ale proiectului** 41](#_Toc87975643)

[**Principalele activități planificate** 41](#_Toc87975644)

[**Actori implicați și resurse utilizate** 41](#_Toc87975645)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 42](#_Toc87975646)

[**5.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 42](#_Toc87975647)

[**6.** **CONCLUZII ȘI LECȚII ÎNVĂȚATE** 43](#_Toc87975648)

[**Studiu de caz 8 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8. - Creşterea numărului de persoane care beneficiază de programe de sănătate şi de servicii orientate către prevenţie, depistare precoce (screening), diagnostic şi tratament precoce pentru principalele patologii** 44](#_Toc87975649)

[**2.** **SYNOPSIS AL PROIECTELOR** 44](#_Toc87975650)

[**3.** **PREZENTAREA PROIECTULUI** 45](#_Toc87975651)

[**Context și relevanță** 45](#_Toc87975652)

[**Obiectivele generale si obiectivele specifice ale proiectelor** 45](#_Toc87975653)

[**Principalele activități planificate** 47](#_Toc87975654)

[**Actori implicați și resurse utilizate** 48](#_Toc87975655)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 49](#_Toc87975656)

[**5.** **ALTE EFECTE DECÂT CELE PLANIFICATE** 51](#_Toc87975657)

[**6.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 51](#_Toc87975658)

[La nivelul instituției Institutul Oncologic Prof. Dr. I. Chiricuță Cluj-Napoca (proiectul Screening cancer la sân) există o strategie de atragere a fondurilor nerambursabile pentru derularea programelor de screening, existând și în perioada anterioară de programare intervenții finanțate, care sunt continuate și dezvoltate în prezent, iar sustenabilitatea acestora urmează a fi asigurată prin aplicarea în vederea obținerii de finanțare în următoarea perioadă pe programare (POS 2021 – 2027). 51](#_Toc87975659)

[Sustenabilitatea intervențiilor de screening se va realiza prin colaborările dintre specialiștii implicați în proiect, precum și prin utilizarea infrastructurii de testare, capacitatea crescută și experiența deținută de experți în derularea programelor de screening. 51](#_Toc87975660)

[**7.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 51](#_Toc87975661)

[**8.** **CONCLUZII ȘI LECȚII ÎNVĂȚATE** 52](#_Toc87975662)

# **Studiu de caz 1 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competențe al profesioniștilor din sectorul medical**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 109073 - ” Spitalul Județean de Urgenta Slatina-Centru de excelenta pentru instruirea personalului medical implicat in implementarea programelor prioritare de sănătate în context transnațional inovativ”, implementat în cadrul Axei Prioritare (AP) 4 - Incluziunea socială și combaterea sărăciei, Obiectivul specific (OS) 4.8 „Îmbunătăţirea nivelului de competențe al profesioniștilor din sectorul medical”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare).

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu  proiect | Beneficiar | Parteneri | Aria de acoperire | Valoare totală proiect  (Lei) | Valoare finanțare nerambursabilă UE (Lei) | Perioada de implementare |
| 109073 | Spitalul Județean de Urgenta Slatina-Centru de excelenta pentru instruirea personalului medical implicat in implementarea programelor prioritare de sănătate în context transnațional inovativ | Spitalul Județean De Urgență Slatina | Consorzio Italiano per la Ricerca in Medicina (C.I.R.M.) | Sud-Vest Oltenia / național | 10.989.612,78 | 9.279.116,80 | 29.01.2018  -  28.01.2021 |

# **PREZENTAREA PROIECTULUI**

**Context și relevanță**

Proiectul este propus în contextul unui dezechilibru major la nivelul sistemului de sănătate și anume în ceea ce privește planificarea, formarea și gestionarea resurselor umane, România având cea mai redusă rată de personal medical raportată la populație, din UE pentru aproape toate categoriile de personal. Totodată, pentru majoritatea indicatorilor de sănătate, România prezinta disparități substanțiale față de media UE și înregistrează performanța cea mai slabă sau aproape cea mai slabă.

Strategia Națională de Sănătate evidențiază aspecte îngrijorătoare din perspectiva programelor prioritare de sănătate ce vizează activarea resursei umane din unitățile publice de sănătate prin îmbunătăţirea competentelor profesionale ale personalului. Nevoile identificate la nivelul grupului țintă sunt:

* Capacitate redusă de a acorda servicii de sănătate în comunitate, marea majoritate fiind acordate direct în spital;
* Capacitate scăzută de răspunde nevoilor beneficiarilor, nevoia de asistență medicală fiind nesatisfăcută la nivelul întregii populații;
* Condiții de lucru precare și pregătire insuficientă, ceea ce duce la fluctuația de personal medical și migrația acestuia spre țări cu sisteme medicale dezvoltate.

Prezentul proiect răspunde nevoilor anterior menționate contribuind la creșterea capacitații tehnice a personalului implicat în implementarea programelor prioritare de sănătate la nivel național, regional și local, din regiunea Sud Vest Oltenia și București Ilfov. Acest obiectiv va fi îndeplinit prin furnizarea de programe de formare, participare la schimburi de experiență/schimburi de bune practici, inclusiv în contextul acțiunilor de cooperare transnațională și implicit creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general.

Îmbunătăţirea competențelor profesionale a personalului din domeniile prioritare de sănătate ca urmare a derulării activităților proiectului contribuie la implementarea Strategiei Naționale de Sănătate 2014-2020 prin valorizarea, recompensarea și formarea adecvată a personalului, precum și oferirea de oportunități pentru ca specialiștii din sănătate să contribuie la organizarea și furnizarea serviciilor de sănătate.

**Obiectivul general si obiectivele specifice ale proiectului**

**Obiectivul general** al proiectului este reprezentat de îmbunătăţirea nivelului de competențe pentru un număr de 900 de profesioniști implicați în domeniile prioritare de sănătate, pentru a asigura creșterea accesului la servicii accesibile, durabile și de înalta calitate în domeniul asistenței medicale.

**Obiectivele specifice** asumate în cadrul proiectului sunt de a asigura un sistem de management și de control performant și riguros prin monitorizarea continuă a rezultatelor obținute, în vederea maximizării impactului asupra grupului ținta vizat, în cele 36 de luni de implementare; de a stabili și operaționaliza un sistem de organizare interna(aplicație feedback cursanți), astfel încât cunoștințele/competentele personalului implicat în domeniile prioritare de sănătate să fie valorificate și să se poată lega direct la o mai bună calitate a serviciilor și tot odată de a îmbunătății competentelor/cunoștințelor personalului implicat în domeniile prioritare de sănătate în raport cu contextul în care își desfășoară activitatea și în funcție de nivelurile stabilite de calitate, accesibilitate și durabilitate ale serviciilor medicale prin derularea programelor de formare profesionala specifică.

**Principalele activități planificate**

**Categoriile de activități** planificate au inclus:

* Actualizarea protocoalelor (ghiduri) de practica medicala si a procedurilor;
* Formarea profesională a personalului din domeniul medical;
* Schimburi de experiență/schimburi de bune practici și formare transnațională.

**Grupul țintă** este reprezentat de specialiști implicați în furnizarea de servicii medicale - personal/persoane implicat/e în implementarea programelor prioritare de sănătate la nivel național și local:

* persoane din instituții publice implicate în implementarea programelor prioritare de sănătate;
* medici de familie implicați în furnizarea de servicii medicale într-unul dintre domeniile programelor prioritare de sănătate aflați în relații contractuale cu Casa de Asigurări de Sănătate.

**Actori implicați și resurse utilizate**

Diversitatea instituțională a proiectului este restrânsă. Proiectul reprezentă un parteneriat între Spitalul Județean Slatina, beneficiarul principal al finanțării și Consorzio Italiano per la Ricerca in Medicina (C.I.R.M.)

Resursele utilizate în implementarea proiectului. Resurse umane implicate în derularea proiectului includ o echipă de personal cu atribuții în managementul proiectului (manager de proiect, coordonator partener, expert recrutare grup țintă) și personal cu atribuții privind desfășurarea efectivă a activităților prevăzute (specialiști în domeniul medico-sanitar, experți actualizare ghiduri și proceduri, experți tehnici echipamente, experți cercetare științifică în medicină, formatori, responsabili formare/ vizite transnațională, etc.)

Resurse financiare utilizate în implementarea proiectelor au fost:

* Fonduri nerambursabile UE: 9.279.116,80 lei
* Contribuție națională: 1.526.793,47 lei
* Contribuție beneficiar: 183.702,51 lei
* **Buget total: 10.989.612,78 lei**

Resursele materiale au constat în birouri, respectiv mobilier și echipamente de birou aferente (calculatoare, periferice), dar și spații destinate activităților proiectului, precum spațiile necesare pentru derularea programelor de formare.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Activitățile proiectului sunt centrate pe îmbunătăţirea competențelor profesionale ale personalului din domeniile prioritare de sănătate, urmând viziunea strategică de a conferi la nivelul spitalului acordarea unei ponderi mai mari ambalatorului de specialitate în oferirea de servici medicale de specialitate, astfel încât acesta să constituie un filtru eficace în reducerea spitalizărilor evitabile și de a asigura gradul de acoperire mai mare a nevoilor de sănătate ale populației prin servicii de la baza sistemului (servici de asistență comunitară, servicii de asistență acordate de medicul de familie și de ambulatoriul de specialitate).

Îmbunătăţirea competențelor de a furniza servicii de prevenire și diagnosticare precoce, de tratament al patologilor prioritare cu care se confruntă persoanele sărace, responsabile pentru majoritatea cazurilor de morbiditate și mortalitate la adulți (ex. cancer, tuberculoză, boli cardiovasculare, diabet, disfuncții tiroidiene etc.) și dezvoltarea rețelelor de screening și serviciilor de urgență, serviciilor de supraveghere și control al bolilor transmisibile este necesară în vederea facilitării accesului acestor persoane la servicii medicale de calitate.

În acest sens au fost propuse a fi derulate activități de actualizare a protocoalelor/ghidurilor de practica medicala si a procedurilor, derularea de programe de formare profesională (curs îngrijiri paliative, curs ulcere de presiune – prevenire și tratament, etc.), actualizarea programelor existente, a ghidurilor de practica, a procedurilor, precum și dezvoltarea și furnizarea de programe noi de formare profesională în domeniile prioritare de sănătate, etc.

**Nivelul de îndeplinirea a indicatorilor**

Gradul de realizare[[1]](#footnote-2) a indicatorilor asumați în cadrul **proiectului** se regăsește în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S48 - Persoane care și-au îmbunătățit nivelul de calificare/certificate urmare a sprijinului primit, din care: | 900 | 126 | 14,00% |
| Din sectorul medical | 900 | 126 | 14,00% |
| Indicatori de rezultat | **Planificat** | **Realizat** | **Grad de realizare** |
| 4S55 - Persoane care beneficiază de formare/ schimb de bune practici, etc, din care: | 900 | 126 | 14,00% |
| Din sectorul medical | 900 | 126 | 14,00% |

Conform ultimul raport de progres depus (aprilie 2020) gradul de realizare al indicatorilor asumați este de doar 14%, proiectul urmând a fi finalizat în decursul lunii ianuarie al acestui an.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Actualizarea, respectiv îmbunătățirea competentelor personalului din domeniile prioritare de sănătate definește un proces organizațional care poate utiliza aceste competente pentru a îmbunătăți calitatea serviciilor medicale și a le face mai accesibile, sustenabilitatea fiind privită din prisma asigurării accesibilității populației la servicii medicale calitative pentru o perioadă îndelungată ulterior finalizării proiectului. Astfel beneficiarul de finanțare are în vedere:

* Implementarea unui sistem de calitate a serviciilor medicale, prin corelarea cadrului de competențe a personalului din domeniul medical și obiectivele de îmbunătățire a serviciilor astfel încât să se poată monitoriza/identifica nevoile de formare cu impact asupra calității/accesibilității serviciilor medicale oferite;
* Identificarea nevoilor de formare, respectiv modificare a programelor de formare (prin intermediul unei aplicații de feedback) pentru oferirea de servicii medicale calitative;
* Responsabilizarea populației prin acțiuni de informare și conștientizare privind starea de sănătate.

Sustenabilitatea include și elemente precum utilizarea unor resurse umane competente, maximizarea utilizării resurselor materiale, urmarea unui model integrat de furnizare a programelor de formare profesională, parteneriate funcționale, eficacitatea crescută în atingerea obiectivelor, abordarea de jos în sus (implicarea personalului din domeniile prioritare de sănătate și comunitățile deservite), complementaritatea serviciilor furnizate de alte acțiuni implementate la nivel național/regional/local, etc.

În ceea ce privește transferabilitatea rezultatelor, expertiza acumulată, schimbul de bune practici și lucrul în rețeaua parteneriala dezvoltata reprezintă baza pentru derularea unor acțiuni similare. Astfel, metodologiile, instrumentele infrastructura și procedurile vor fi utilizate și în viitor pentru derularea programelor de formare profesională și în rândul altor categorii de personalului din domeniul medical, avându-se în vedere chiar și posibilitatea ca ulterior implementării proiectului acesta să fie conta cost.

Parteneriatul dezvoltat în vederea implementării proiectului va fi dezvoltat și ulterior finalizării acestuia, fiind extins în rândul entităților cu atribuții în furnizarea serviciilor medicale.

Sustenabilitatea financiară va fi asigurată din oportunități de finanțare existente, în parteneriat și cu alte instituții/organizații și/sau din alocarea unui procent de până la 5% din veniturile anuale ale spitalului pentru activități de formare și dezvoltare a resurselor umane. Asigurarea sustenabilității se va realiza totodată în condiții de autofinanțare, prin continuarea activităților: mediatizarea exemplelor de bună practică, multiplicarea activităților de formare profesională în regim de autofinanțare prin acreditarea ulterioara a spitalului ca furnizor de formare EMC, multiplicarea numărului de personal din domeniile prioritare de sănătate ce este instruit și a modulelor de curs.

# **Studiu de caz 2 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competențe al profesioniștilor din sectorul medical**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul multiplu, tratând două proiecte din cadrul Axei prioritare 4 - Incluziunea socială și combaterea sărăciei, OS 4.8 -„Îmbunătăţirea nivelului de competențe al profesioniștilor din sectorul medical”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

Concluziile studiului de caz vor contribui la conturarea răspunsurilor întrebărilor de evaluare:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectele au fost selectate în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare ), dar și metoda interviului (reprezentanți ai beneficiarilor de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect  (Lei) | Valoare finanțare nerambursabilă UE (Lei) | Perioada de implementare |
| 107948 | „Îmbunătăţirea nivelului competentelor PROfesionistilor din sistemul medical in domeniul chirurgiei ONCOlogice minim invazive abdominale - PRONCO" | Spitalul Clinic Județean de Urgenta" Pius Brinzeu" Timișoara | n/a | Vest (național) | 13.354.042,34 | 11.275.530,90 | 08.12.2017  -  07.12.2020 |
| 110681 | Specializarea profesioniștilor medicali pentru minimizarea comorbidităților piciorului diabetic - SPIDI | Spitalul Clinic Dr. I. Cantacuzino | n/a | București – Ilfov (național) | 5.011.170,32 | 4.231.198,59 | 27.12.2017  –  26.12.2020 |

# **PREZENTAREA PROIECTELOR**

**Context și relevanță**

Cele două proiecte selectate sunt propuse spre implementare în contextul existenței la nivel național a unui sistem sanitar subdezvoltat și neadaptat nevoilor pacienților:

* Lipsa sau numărul redus programelor de formare profesională a cadrelor medicale - medicilor și asistenți medicali (tehnicilor moderne minim invazive; tratarea afecțiunilor generate de piciorul diabetic);
* Slaba dezvoltare a cadrelor metodologice privind formarea profesională;
* Nevoi de educație, atât la nivelul profesioniștilor în domeniul medical cât și la nivelul populației.

**Obiectivul general si obiectivele specifice ale proiectului**

**Obiectivul general** al proiectului cod **SMIS 107948** - **Îmbunătăţirea nivelului competentelor PROfesionistilor din sistemul medical in domeniul chirurgiei ONCOlogice minim invazive abdominale – PRONCO (denumit în continuare PROONCO)**, implementat de Spitalul Județean de Urgență, din Timișoara „PIUS BRINZEU") este reprezentat de creșterea capacitații tehnice a personalului medical implicat în implementarea programelor prioritare de sănătate la nivel național, regional și local, prin furnizarea de programe de formare profesională specifică, participare la schimburi de bune practici și efectuare de stagii de practică în domeniul prevenției, depistării precoce prin screening și intervenției chirurgicale minim invazive în oncologia abdominala.

**Obiectivele specifice** care contribuie la îndeplinirea obiectivului general, consta în:

**OS1**: Furnizarea a două programe de formare profesională, inclusiv sisteme de simulare a unor activități clinice în domeniul chirurgiei oncologice abdominale, unui număr minim de 600 medici și 400 asistenți medicali, pe parcursul a 25 de luni, în vederea îmbunătățirii nivelului de specializare.

**OS2**: Îmbunătăţirea cadrului metodologic și a competentelor tehnice a unui număr minim de 60 specialiști români din grupul țintă prin participarea la 6 congrese naționale și internaționale în domeniul prevenției, depistării precoce și intervenției chirurgicale minim invazive în oncologia abdominală, în perioada de implementare a proiectului.

**OS3**: Creșterea gradului de implicare a minim 10 specialiști români din domeniul medical, în inițiativele europene de schimb de informații, prin efectuarea unui stagiu de practică de 30 zile, în domeniul chirurgiei oncologice minim invazive, în centre de specialitate de pe teritoriul Uniunii Europene.

**OS4:** Promovarea pe toată durata implementării programelor de formare profesională, a unui nivel egal de vizibilitate, afirmare și participare a personalului medical, fără deosebire pe criterii de sex, origine rasială sau etnică, religie sau convingeri, dizabilități, vârsta sau orientare sexuală prin acțiuni care să asigure egalitatea, inclusiv cea de gen: 50% femei și 50% bărbați în grupul țintă, în vederea obținerii unor rezultate inteligente, sustenabile și incluzive.

**Obiectivul general** al proiectului cod **SMIS 110681** - **Specializarea profesioniștilor medicali pentru minimizarea comorbidităților piciorului diabetic – SPIDI (denumit în continuare SPIDI),** implementat de Spitalul Clinic DR. I. Cantacuzino este reprezentat de creșterea competențelor profesionale a specialiștilor din domeniul medical, pentru diagnosticul precoce și tratamentul corect al problemelor asociate piciorului diabetic și în sensul reducerii mortalității, morbidității și numărului de persoane cu diferite grade de invaliditate determinate de amputări precum și a costurilor necesare îngrijirii acestor persoane.

**Obiectivele specifice** care contribuie la îndeplinirea obiectivului general consta în:

**OS1:** Creșterea capacitații de intervenție pentru diminuarea comorbidităților asociate piciorului diabetic, prin evaluarea necesitații de instruire și identificarea și selecția a 500 de specialiști din sistemul sanitar cu activitate relevantă în tratarea pacienților diabetici.

**OS2:** Derularea de programe de formare profesională pentru 500 de specialiști din domeniile diabetologie, medicina de familie și asistența medicală specializată, prin dezvoltarea de competențe teoretice și practice de utilizare a celor mai noi proceduri și tehnologii în domeniul tratării piciorului diabetic.

**OS3:** Asigurarea transferului de bune practici și know-how privind procedurile medicale inovative, prin participarea membrilor grupul țintă la schimbul de bune practici dedicat complicațiilor generate de diabet și realizarea ghidului de proceduri de tratament aplicabile piciorului diabetic în diferite faze de evoluție, actualizat.

**Principalele activități planificate**

**Categoriile de activități** planificate în faza de aplicație a proiectului **PROONCO** au inclus:

* Furnizarea programelor de formare profesionala specifica;
* Participarea persoanelor din grupul ținta la schimburi de experiența/ schimburi de bune practici, inclusiv în contextul acțiunilor de cooperare transnaționale;
* Organizarea si efectuarea de stagii de practica in domeniul chirurgiei oncologice minim invazive, intr-un centru de specialitate.

**Categoriile de activități** planificate în faza de aplicație a proiectului **SPIDI** au inclus :

* Furnizarea programelor de formare profesională specifică pentru personalul medical implicat în implementarea programelor prioritare la nivel național și local (nivel regional, județean) de sănătate;
* Actualizarea programelor existente, a ghidurilor de practica, a procedurilor precum si dezvoltarea si furnizarea de programe noi;
* Participarea persoanelor din grupul țintă la schimburi de experiență/schimburi de bune practici, inclusiv în contextul acțiunilor de cooperare transnaționale.

**Grupul țintă al proiectului PROONCO** include personalul implicat în implementarea programelor prioritare de sănătate, mai exact, implicați în chirurgia minim invaziva în domeniul oncologic, angajați într-o instituție publică care oferă servicii medicale/de sănătate publică (90% din totalul grupului țintă din toate cele 7 regiuni mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), iar 10% din regiunea București-Ilfov.

**Grupul țintă al proiectului SPIDI** include specialiști din domeniile medicale prioritare naționale, din regiunile Nord-Est, Sud-Est, Sud-Muntenia și București-Ilfov (medici specialiști, medici de familie, asistente medicale).

**Actori implicați și resurse utilizate**

Diversitatea instituțională a celor două proiecte este redusă, acestea nefiind implementate în parteneriat, ci doar de către beneficiarii de finanțare, SCJU Pius Brinzeu Timișoara, respectiv Spitalul Clinic Dr. I. Cantacuzino.

**Resursele** puse la dispoziție de către parteneri, în vederea implementării proiectelor au vizat:

**Resurse umane** implicate în derularea activităților proiectelor au inclus personal cu atribuții în managementul proiectului, coordonatori regionali activități programe de formare profesionala dar și o echipa extinsă de experți și specialiști, responsabili de activitățile de formarea profesională, etc.

**Resurse financiare**, utilizate în implementarea proiectelor au fost:

Proiect **PROONCO**:

* Fonduri nerambursabile UE: 11.275.530,90 lei
* Contribuție națională: 1.800.031,17 lei
* Contribuție beneficiar: 278.480,27 lei
* **Buget total: 13.354.042,34 lei**

Proiect **SPIDI**:

* Fonduri nerambursabile UE: 4.231.198,59 lei
* Contribuție națională: 678.990,33 lei
* Contribuție beneficiar: 100.981,40 lei
* **Buget total: 5.011.170,32 lei**

**Resursele materiale** aferente au constat în mobilier de birou, calculatoare și dispozitive hardware periferice, telefon, fax, săli de chirurgie minim invazivă, săli de curs, săli de cursuri practice etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Prin proiectul PROONCO nevoile în materie de formare profesională a personalului/specialiștilor din domeniul medical a fost satisfăcută prin activitățile întreprinse, medici și asistenți medicali deopotrivă, implicate în managementul bolnavilor oncologici, beneficiind de formare profesionala în ceea ce privește abordul minim invaziv al patologiei neoplazice. Intervențiile finanțate au contribuit în acest fel la progresul calității actului medical și la tendința de aliniere la standardele mondiale în ceea ce privește tratamentul acestor patologii.

Proiectul s-a adresat în special medicilor specialiști și rezidenți într-o specialitate chirurgicala oncologica și asistenților medicali de bloc operator, dar pe de alta parte, apartenența la o altă specialitate medicală nu a fost considerată un criteriu de excludere din grupul țintă. Prin acoperirea națională a proiectului, abilitățile și competențele dobândite în urma finalizării cursurilor de formare profesional, ajung să fie implementate de profesioniști în practica de zi cu zi, în majoritatea spitalelor din țară.

În urma finalizării proiectului desfășurat la nivel național și după o consultare a statisticilor naționale în ceea ce privește tipul de a aborda chirurgical neoplaziile abdomino-pelvine, s-a observat un trend în creștere în ceea ce privește abordul minim invaziva a acestor patologii. Acest lucru aduce beneficii atât pacienților cât și sistemului de sănătate, mediului social, economic și profesional, având în vedere avantajele chirurgiei minim invazive precum scăderea duratei de spitalizare, a ratei de apariție a unor complicații, de integrare socio-profesionala mai rapidă a pacienților postoperator.

**Nivelul de îndeplinirea a indicatorilor.** Conform ultimului raport de progres depus, gradul de realizare[[2]](#footnote-3) al indicatorilor asumați în cadrul proiectului *PRONCO* poate fi observat în tabelul de mai jos. La momentul de față proiectul este finalizat țintele acestuia fiind depășite.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| Persoane care beneficiază de formare/ schimb de bune practici, etc din care: | 1.000 | 864 | 86,40% |
| Din sectorul medical | 1.000 | 864 | 86,40% |
| Indicatori de rezultat | **Planificat** | **Realizat** | **Grad de realizare** |
| Persoane care si-au îmbunătățit nivelul de calificare/ certificate urmare a  sprijinului primit, din care: | 1.000 | 722 | 72,20% |
| Din sectorul medical | 1.000 | 722 | 72,20% |

Proiectul *SPIDI* a oferit oportunitatea derulării de cursuri de formare profesională pentru personalul medical specializat în domeniul piciorului diabetic. Ca urmare a derulării cursurilor nivelul de competențe în rândul cadrelor medicale a crescut, aceștia manifestând interes față de oportunitatea de ași îmbunătăți competențele. Există dovezi ale utilizării în practica medicală a cunoștințelor dobândite la cursuri (după primele sesiuni pacienții au fost îndreptați de către participații la formare spre investigații suplimentare relaționate cu posibile patologii nebănuite până la acel moment).

Gradul de realizare[[3]](#footnote-4) al indicatorilor asumați în cadrul proiectului SPIDI, se regăsește în tabelul de mai jos. Proiectul este finalizat în prezent, dar țintele asumate nu au fost îndeplinite ca urmare a efectelor negative ale pandemiei și imposibilitatea derulării cursurilor în mediul online (partea practică nu putea fi realizată online) și ca urmare a imposibilității prelungirii perioadei de implementare a proiectului

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S55 - Persoane care beneficiază de formare/schimb de bune practici, etc din care: | 500 | 392 | 78,40% |
| Din sectorul medical | 500 | 392 | 78,40% |
| Indicatori de rezultat | **Planificat** | **Realizat** | **Grad de realizare** |
| 4S48 - Persoane care și-au îmbunătățit nivelul de calificare/ certificate urmare a sprijinului primit, din care: | 500 | 392 | 78,40% |
| Din sectorul medical | 500 | 392 | 78,40% |

# **ALTE EFECTE DECÂT CELE PLANIFICATE**

Principalele efecte neașteptate ale intervențiilor constă în crearea unei legături între participanții la cursurile de formare prin care se pun bazele unei relații profesionale și sprijinirea participanților în diversele situații întâlnite de o complexitate ridicată de către formatori.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Sustenabilitatea proiectului *PRONCO* reiese din implementarea cunoștințelor și conduitelor însușite de participanții la cursurile de formare profesională în cadrul unității din care aceștia fac parte, ei funcționând în continuare ca promotori ai bunelor practici dobândite prin parcurgerea acestor cursuri. Ceea ce s-a realizat până acum este un bun început, dar există în continuare nevoia de perfecționare. Intenția promovată inclusiv grupului țintă al proiectului, este de a continua implementarea unor proiecte similare și complementare, încercând să fie acoperita nevoia continua de perfecționare a personalului medical, iar prin asta îmbunătăţirea și standardizarea actului medical.

În vederea asigurării sustenabilității proiectului *SPIDI* se are în vedere aplicarea pentru finanțarea unui proiect similar la nivelul regiunilor de dezvoltare neacoperite prin prezentul proiect, luându-se în considerare și extinderea paletei de participanți (diverși specialiști din domeniul medical). Se au în vedere și organizarea de reuniuni cu participanții la formare pentru a fi împărtășite experiențele participării, dacă aceasta ar schimbat ceva în practica medicală, viziunea de a trata pacienții, etc.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

Un eveniment neprevăzut, precum este cazul pandemiei care afectează de aproape doi ani de zile domeniul medical are efecte negative asupra implementării proiectelor, producând întârzieri sau impunând modificări și adaptări ale diverselor strategii de implementare și de obținere a rezultatelor scontate, cauzând chiar și situații în care îndeplinirea țintelor asumate să nu fie posibilă.

Aspecte precum motivația redusă din partea specialiștilor diabetologi de a se implica în proiect, imposibilitatea implicării cadrelor medicale care nu au contract cu CAS și care activează în privat (diabetologi – în proporție mare se regăsesc pe piața privată a serviciilor medicale, medici de familie, asistenți medicali angajați de către primării), imposibilitatea implicării specialiștilor din București, care prezentau interes față de programele de formare profesională sau limitarea de participare a unor specialiști, ca urmare a participării acestora la alte programe de formare derulate tot prin POCU, dar cu o tematica diferită (de ex, diabetologi care au participat la cursuri privind diabetul la copii) au afectat buna implementarea a intervențiilor și producerea efectelor scontate.

Lipsa de experiență a personalului din OI și lipsa sprijinului OI în identificarea unor soluții, întârzierea încheierii de acte adiționale și/sau a aprobărilor a generat necesitatea unor schimbări suplimentare, existând situații care au dus la imposibilitatea susținerii financiare a unor realizări care depășeau ținta asumată (campanii de promovare care dacă ar fi fost organizate depășeau ținta propusă și pentru care cheltuielile nu ar fi fost rambursate) sau pierderea unei părți din finanțare în ceea ce privesc achizițiile (achiziționarea unor echipamente (laptop-uri) ale căror prețuri s-au micșorat de la momentul depunerii ofertelor și care au fost achiziționate conform specificațiilor tehnice de la momentul derulării achizițiilor și încadrându-se în bugetul aprobat, dar care nu au fost decontate ca urmare a afirmației ofițerului de monitorizare că acestea nu trebuie să prezinte specificații tehnice superioare).

# **Studiu de caz 3 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competențe al profesioniștilor din sectorul medical**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 109296 – „ONCOMED – Îmbunătăţirea competentelor personalului medical implicat în prevenția, diagnosticarea și tratarea cancerului”, implementat în cadrul Axei Prioritare (AP) 4 - Incluziunea socială și combaterea sărăciei, Obiectivul specific (OS) 4.8 „Îmbunătăţirea nivelului de competențe al profesioniștilor din sectorul medical”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în Anexa 1, atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare).

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect  (Lei) | Valoare finanțare nerambursabilă UE (Lei) | Perioada de implementare |
| 109296 | ONCOMED – Îmbunătăţirea competentelor personalului medical implicat în prevenția, diagnosticarea și tratarea cancerului | Institutul Regional de Oncologie Iași | n/a | Nord-Est (național) | 13.146.643,00 | 11.100.412,56 | 29.12.2017  -  28.12.2020 |

# **PREZENTAREA PROIECTULUI**

**Context și relevanță**

Dat fiind deficitul de personal ca urmare a migrației externe, investiția în resursa umana este esențiala pentru creșterea accesului, calității și eficacității serviciilor. O necesitate majoră o reprezintă formarea cadrelor medicale implicate în furnizarea de servicii de prevenire și diagnosticare precoce, cei implicați în tratamentul patologilor prioritare cu care se confruntă persoanele sărace, responsabile pentru majoritatea cazurilor de morbiditate și mortalitate la adulți (ex., cancer, boli cardiovasculare). Acțiunile proiectului vor genera instrumente, metode, cunoștințe și rezultate cu un puternic impact în ceea ce privește creșterea capacitaților profesionale și tehnice ale personalului medical implicat în prevenția, diagnosticarea și tratarea bolnavilor de cancer.

**Obiectivul general si obiectivele specifice ale proiectului**

**Obiectivul general** al proiectului este reprezentat de îmbunătăţirea nivelului de competente a profesioniștilor din sectorul medical prin dezvoltarea și furnizarea unor pachete integrate de formare medicală continuă a personalului implicat în prevenția, diagnosticarea și terapia principalelor forme de cancer din Romania, în format fizic și/sau online.

**Obiectivele specifice** care contribuie la îndeplinirea obiectivului general consta în:

**OS1:** Creșterea competențelor pentru 800 de cadre medicale implicate în prevenția, diagnosticarea și terapia principalelor forme de cancer din România prin furnizarea a 4 pachete de programe formare medicală.

**OS2:** Dezvoltarea competențelor cadrelor medicale din domeniul oncologic din România prin realizarea a 6 ghiduri de practică medicală în ceea ce privește utilizarea radioterapiei în tratamentul bolnavilor de cancer.

**OS3:** Îmbunătăţirea cadrului metodologic și a competențelor tehnice a cadrelor medicale din oncologie prin facilitarea participării la programe de formare medicală transnațională și congrese internaționale.

**OS4:** Creșterea gradului de implicare a cadrelor mediale din oncologie din România în inițiativele europene de schimb de informații prin participarea la un program de stagii practice transnaționale (organizat în format clasic sau online).

**Principalele activități planificate:**

**Categorii de activități planificate:**

* Derularea programelor de formare profesionala a personalului implicat în prevenția, diagnosticarea și tratarea principalelor forme de cancer din România;
* Realizarea și actualizarea ghidurilor de practică medicală în radioterapie, inclusiv a protocoalelor medicale de elaborare și aplicare a planurilor de tratament pentru bolnavii de cancer;
* Participarea grupului țintă la schimburi de experiență/schimburi de bune practici transnaționale în vederea îmbunătățirii cadrului metodologic și a competentelor tehnice a specialiștilor din oncologie;
* Efectuarea de stagii de practică.

**Grupul țintă** include cadre medicale din regiunile Nord-Est (Iași, Neamț, Bacău, Suceava, Botoșani și Vaslui), Nord-Vest (Cluj, Bihor și Satu Mare), Vest (Timiș), Centru (Brașov, Alba și Mureș), Sud-Vest Oltenia (Dolj și Maramureș), Sud-Est (Constanta), Sud-Muntenia (Călărași) și București-Ilfov (Municipiul București și Județul Ilfov).

**Resursele utilizate în implementarea proiectului**

**Resurse umane** implicate în derularea activităților proiectelor au inclus personal cu atribuții în managementul proiectului, dar și o echipa extinsă de experți și specialiști, responsabili de activitățile de formarea profesională, în relații publice, etc.

**Resursele financiare** utilizate în implementarea proiectului au fost:

* Fonduri nerambursabile UE: 11.100.412,56 lei
* Contribuție națională: 1.783.297,44 lei
* Contribuție beneficiar: 262.933,00 lei
* **Buget total: 13.146.643,00 lei**

**Resursele** materiale implicate în derularea activităților proiectelor. În cererea de finanțare au fost prevăzute următoarele resurse: spațiu desfășurare activități programe formare - amfiteatru pentru componenta teoretică și laborator/secție clinică pentru practică, videoproiectoare; ecrane de proiecție.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Activitățile propuse spre implementare constau în realizarea și actualizarea ghidurilor de practică medicală în radioterapie, inclusiv a protocoalelor medicale de elaborare și aplicare a planurilor de tratament pentru bolnavii de cancer; desfășurarea programelor de formare profesională a personalului implicat în prevenția, diagnosticarea și tratarea principalelor forme de cancer, organizarea de schimburi de experiență/schimburi de bune practici transnaționale, precum și efectuarea stagiilor de practică. Aceste activități au scopul de a îmbunătăți cadrului metodologic, dar mai ales îmbunătățirea competențelor tehnice a specialiștilor din domeniul oncologic.

Astfel, proiectul își propune dezvoltarea și implementarea unui set de activități integrate în vederea creșterii competențelor tehnice ale cadrelor medicala din domeniul oncologic. Acțiunile proiectului vor genera instrumente, metode, cunoștințe și rezultate cu un puternic impact în ceea ce privește creșterea capacitaților profesionale și tehnice ale personalului medical implicat în prevenția, diagnosticarea și tratarea bolnavilor de cancer. Beneficiarii indirecți ai rezultatelor proiectului, pacienții diagnosticați cu cancer au o accesibilitate crescută la servicii medicale personalizate:

* planuri de tratament personalizate și configurate pe baza unor analize aprofundate și profesioniste;
* acces ridicat la serviciilor medicale de radioterapie (în prezent doar 25% dintre pacienți au acces la servicii de radioterapie) ca urmare a multiplicării cunoștințelor și numărului de cadre medicale alocate teritorial care pot presta astfel de servicii;
* calitate crescută a serviciilor medicale oncologice furnizate pacienților;
* aria de diversificare, specializare și acoperire a serviciilor medicale oncologice extinsă și îmbunătățită atât prin intermediul pachetelor de formare medicale continuă cât și prin intermediul realizării a 6 ghiduri de practică.

**Nivelul de îndeplinirea a indicatorilor**

Gradul de realizare[[4]](#footnote-5) a indicatorilor asumați în cadrulproiectului se regăsește în tabelul de mai jos. Acesta variază între 36% și 108%, conform ultimului raport de progres disponibil, depus în luna iunie a anului 2020, pe când acesta urma a fi finalizat în decursul lunii decembrie a aceluiași an.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S55 - Persoane care beneficiază de formare/ schimb de bune practici, etc din care: | 800 | 285 | 35,63% |
| Din sectorul medical | 800 | 864 | 108,00% |
| Indicatori de rezultat | **Planificat** | **Realizat** | **Grad de realizare** |
| 4S48 - Persoane care si-au îmbunătățit nivelul de calificare/certificate urmare a sprijinului primit, din care: | 776 | 285 | 36,73% |
| Din sectorul medical | 776 | 285 | 36,73% |

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Masurile de intervenție prevăzute de proiect au fost proiectate astfel încât beneficiarul să devină un pol generator de know-how sustenabil și durabil. Pachetele de formare/dezvoltate în cadrul proiectului, precum și resursa umană implicată vor deveni un activ de valoare a acestuia în ceea ce privește difuzia de competențe și cunoaștere și sistemul medical oncologic din Romania. După finalizarea proiectului Institutul Regional de Oncologie Iași va susține prin capacitatea sa operațională, administrativă și financiara derularea programelor de formare și după încheierea proiectului.

# **Studiu de caz 4 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competențe al profesioniștilor din sectorul medical**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul multiplu, tratând două proiecte din cadrul Axei prioritare 4 - Incluziunea socială și combaterea sărăciei, OS 4.8 -„Îmbunătăţirea nivelului de competențe al profesioniștilor din sectorul medical”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectele a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare ), dar și metoda interviului (reprezentant al beneficiarului de finanțare / partener în cadrul proiectului).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 109573 | Spitalul Municipal Turnu Măgurele - Centru de excelenta pentru instruirea personalului medical implicat în implementarea programelor prioritare de sănătate în context transnațional inovativ | Spitalul Municipal Turnu Măgurele | Consorzio Italiano per la Ricerca în Medicină (C.I.R.M.) | Sud – Muntenia (național) | 10.827.183,63 | 9.141.969,17 | 27.12.2017  -  26.12.2020 |
| 106519 | Personal specializat pentru un sistem de sănătate modern! | Direcția de Sănătate Publică Teleorman | Direcția de Sănătate Publică a Județului Alba;  Direcția de Sănătate Publica a Județului Bihor;  Fundația Romanian Angel Appeal | Sud – Muntenia (național) | 8.408.806,53 | 7.100.004,23 | 27.12.2017  -  26.12.2020 |

# **PREZENTAREA PROIECTELOR**

**Context și relevanță**

Proiectele selectate în cadrul prezentului studiu de caz au fost propuse spre implementare în contextul unor nevoi accentuate în rândul populației beneficiare de servicii medicale și în rândul cadrelor medicale:

* Mare parte din servicii de sănătate se acordă direct în spital, iar serviciile furnizate în comunitate sunt oferite într-un volum mult sub necesar;
* Capacitatea scăzută de a răspunde nevoilor beneficiarilor (nevoia de asistență medicală nesatisfăcută la nivelul întregii populații).
* Migrația asistenților medicali către spitale din alte țări unde beneficiază de condiții mai bune de lucru și pregătire;
* Modalități insuficiente de dezvoltare profesionala și de îmbunătățire a competentelor profesionale în domeniile prioritare de sănătate (specialiști, medici de familie și asistenți medicali).

În acest context se impune nevoia de furnizare a programelor de formare profesională adaptate necesităților de formare pentru fiecare categorie de personal medical pentru creșterii calității actului medical.

**Obiectivul general si obiectivele specifice ale proiectului**

**Obiectivul general** al proiectului cod **SMIS 109573 - Spitalul Municipal Turnu Măgurele - Centru de excelenta pentru instruirea personalului medical implicat în implementarea programelor prioritare de sănătate în context transnațional inovativ** (denumit în continuare **proiectul Spitalul Turnu Măgurele**), implementat de Spitalul Municipal **Turnu Măgurele** este reprezentat de îmbunătăţirea nivelului de competente pentru un număr de 870 de profesioniști implicați în domeniile prioritare de sănătate, pentru a asigura creșterea accesului la servicii accesibile, durabile și de înaltă calitate în domeniul asistentei medicale.

**Obiectivele specifice** care contribuie la îndeplinirea obiectivului general consta în:

**OS1**: Asigurarea unui sistem de management și de control performant și riguros prin monitorizarea continuă a rezultatelor obținute, în vederea maximizării impactului asupra grupului țintă vizat, în cele 36 de luni de implementare. Asigurarea unui management eficient și transparent al resurselor umane, materiale, financiare. Pregătirea și realizarea activităților de comunicare instituțională în cadrul activităților de proiect.

**OS2**: Sistem de calitate pentru servicii medicale accesibile, durabile și de înaltă calitate corelat cu îmbunătăţirea nivelului de competente al personalului implicat în domeniile prioritare de sănătate.

**OS3**: Îmbunătăţirea competentelor/cunoștințelor personalului implicat în domeniile prioritare de sănătate prin dezvoltarea de servicii medicale comunitare, asigurarea transferabilității rezultatelor și inovare socială (responsabilizarea și implicarea comunității).

**OS4**: Îmbunătăţirea competențelor/cunoștințelor personalului implicat în domeniile prioritare de sănătate în raport cu contextul în care își desfășoară activitatea și în funcție de nivelurile stabilite de calitate, accesibilitate și durabilitate ale serviciilor medicale prin derularea programelor de formare profesională specifică.

**OS5**: Îmbunătăţirea nivelului de competențe al personalului implicat în domeniile prioritare de sănătate prin actualizarea programelor existente, a ghidurilor de practică, a procedurilor, precum și prin dezvoltarea de programe noi de formare profesională inclusiv includerea în COR a unui nou standard profesional, programe necesare pentru domeniul medical din România.

**OS6**: Organizarea și derularea de schimburi de experiența și bune practici transnaționale pentru îmbunătăţirea nivelului de competențe al personalului implicat în domeniile prioritare de sănătate.

**Obiectivul general** al proiectului cod **SMIS 106519 – Personal specializat pentru un sistem de sănătate modern!,** implementat de Direcția de Sănătate Publică Teleorman (denumit în continuare **proiectul** **DSP Teleorman**) este reprezentat de îmbunătăţirea nivelului de competențe pentru 667 specialiști implicați în furnizarea de servicii medicale în cadrul a 3 programe naționale: Sănătate Mintala, Sănătatea femeii și copilului, Boli netransmisibile majore – Subprogramul Boli cardiovasculare, participarea acestora la cursuri de formare, la schimburi de experiență/stagii de lucru și participarea la evenimente științifice (workshop-uri, conferințe).

**Obiectivele specifice** care contribuie la îndeplinirea obiectivului general constă în:

**OS1**: Creșterea nivelului de competențe profesionale a minim 495 medici de familie implicați în furnizarea de servicii medicale în Programul Boli netransmisibile majore – Subprogramul Boli cardiovasculare, în abordarea pacienților cu boli cardiovasculare.

**OS2**: Creșterea nivelului de competente profesionale a minim 300 medici de familie implicați în furnizarea de servicii medicale în Programul Național de Sănătate Mintală, în abordarea copiilor cu tulburări de spectru autist.

**OS3**: Creșterea nivelului de competențe profesionale a minim 210 medici de familie implicați în furnizarea de servicii medicale în Programul Național de Sănătate Mintală, în abordarea pacienților cu patologie psihiatrică.

**OS4**: Creșterea nivelului de competențe profesionale a minim 180 medici de familie implicați în furnizarea de servicii medicale în Programul Național de Sănătate a femeii și copilului, în diagnosticul prenatal pentru limitarea incidenței malformațiilor congenitale și a bolilor genetice.

**OS5**: Creșterea gradului de implicare a medicilor români în evenimente științifice europene prin participarea a 20 medici de familie și a 20 de persoane angajate în cadrul Direcțiilor de sănătate publică, partenere în proiect, personal medical ce implementează programele naționale de sănătate, la conferințe internaționale și schimb de experiență/bune practici medicale.

**Principalele activități planificate**

**Categoriile de activități** planificate în faza de aplicație a proiectului Spitalul Turnu Măgurele au inclus:

* Crearea unui sistem pentru asigurarea unor servicii medicale accesibile, durabile și de înaltă calitate și asigurarea valorificării și sustenabilității soluțiilor propuse prin îmbunătăţirea nivelului de competențe al personalul implicat în domeniile prioritare de sănătate;
* Transferabilitatea rezultatelor și inovare socială (responsabilizarea și implicarea comunității) prin conferințe, seminarii, etc.;
* Formarea profesională a personalul implicat în domeniile prioritare de sănătate;
* Actualizarea programelor existente, a ghidurilor de practică, a procedurilor, precum și dezvoltarea și furnizarea de programe noi de formare profesională în domeniile prioritare de sănătate, specifice Spitalului;
* Schimburi de experiența/schimburi de bune practici.

**Grupul țintă** al proiectului Spitalul Turnu Măgurele include specialiști implicați în furnizarea de servicii medicale:

* persoane din instituții publice implicate în implementarea programelor prioritare de sănătate;
* medici de familie implicați în furnizarea de servicii medicale într-unul dintre domeniile programelor prioritare de sănătate aflați în relații contractuale cu Casa de Asigurări de Sănătate.

**Categoriile de activități** planificate în faza de aplicație a proiectului DSP Teleorman au inclus:

* Dezvoltarea și implementarea programelor de formare profesionala rezidențiala;
* Organizarea de workshop-uri și participarea la stagii/conferințe.

**Grupul țintă** al proiectului DSP Teleorman include medici de familie și personal angajat al DSP-urilor partenere în implementarea prezentului proiect.

**Actori implicați și resurse utilizate**

**Actorii** implicați în cadrul proiectelor includ liderii proiectelor, cât și partenerii acestora - Spitalul Municipal Turnu Măgurele - Consorzio Italiano per la Ricerca in Medicina (C.I.R.M.), respectiv DSP Teleorman – DSP Alba, DSP Bihor - Fundația Romanian Angel Appeal.

**Resursele** necesare în implementarea proiectelor.

**Resurse umane** implicate în derularea proiectelor au inclus personal cu atribuții în managementul proiectului, dar și o echipă extinsă experți și specialiști, responsabili de formarea profesională a cadrelor medicale.

**Resurse financiare** utilizate în implementarea proiectelor au fost:

Proiect **Spitalul Turnu Măgurele**:

* Fonduri nerambursabile UE: 9.141.969,17 lei
* Contribuție națională: 1.504.760,61 lei
* Contribuție beneficiar: 180.453,85 lei
* **Buget total: 10.827.183,63 lei**

Proiect **DSP Teleorman:**

* Fonduri nerambursabile UE: 7.100.004,23 lei
* Contribuție națională: 266.756,92 lei
* Contribuție beneficiar: 1.042.045,38 lei
* **Buget total: 8.408.806,53 lei**

**Resurse materiale** au constat în spațiile de birouri, mobilier de birou, calculatoare și dispozitive hardware periferice, telefon, fax, săli aferente derulării activităților de formare, laboratoare, etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Activitățile prevăzute în cadrul proiectului Spitalul Municipal Turnu Măgurele presupun dezvoltarea de programe noi de formare profesionala în domeniile prioritare de sănătate, specifice Spitalului, formarea profesionala a personalul implicat în domeniile prioritare de sănătate, actualizarea programelor existente, a ghidurilor de practică, a procedurilor, precum și schimburi de experiența/schimburi de bune practici pentru crearea unui sistem de asigurare a unor servicii medicale accesibile, durabile și de înaltă calitate și asigurarea valorificării și sustenabilității soluțiilor propuse prin îmbunătăţirea nivelului de competențe al personalul implicat în domeniile prioritare de sănătate.

Conform ultimul raport de progres, depus în luna decembrie a anului 2019, gradul de realizare[[5]](#footnote-6) al indicatorilor asumați în cadrul proiectului Spitalul Turnu Măgurele este de 0%.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S55 Persoane care beneficiază de formare/ schimb de bune practici, etc din care: | 870 | 0 | 0,00% |
| Din sectorul medical | 870 | 0 | 0,00% |
| Indicatori de rezultat | **Planificat** | **Realizat** | **Grad de realizare** |
| 4S48 Persoane care si-au îmbunătățit nivelul de calificare/ certificate urmare a sprijinului primit, din care: | 870 | 0 | 0,00% |
| Din sectorul medical | 870 | 0 | 0,00% |

**Proiectul DSP Teleorman** urmărește creșterea nivelului de cunoștințe de specialitate şi îmbunătăţirea nivelului de competențe profesionale ale personalului medical – medici de familie, contribuind de asemenea la creșterea și diversificarea competențelor teoretice şi practice ale angajaților DSP-urilor pentru o mai bună gestionare a implementării programelor de sănătate şi a dezvoltării politicilor publice de sănătate, prin furnizarea de programe de formare profesională.

Cursurile de formare profesională adresate medicilor de familie au fost îndreptate în special către județele subdezvoltate ale țării, cu o incidență a bolilor crescută și nevoi în materie de servicii medicale de înaltă calitate. Implementarea proiectului a avut în vedere încurajarea participării medicilor de familie din zonele rurale care nu au acces facil la cursuri de formare, iar aceștia au apreciat pozitiv oportunitatea de a se forma profesional gratuit și a primi tablete pentru practica lor din cabinet (derularea intervențiilor inclusiv in județe defavorizate precum Teleorman și Vaslui).

Prin proiect au fost oferite informații teoretice și practice adaptate medicinii de familie, instrumente utile pentru practica din cabinet, astfel încât să contribuie la îmbunătățirea nivelului de competențe profesionale a peste 660 medici de familie din 14 județe și București, precum și a 24 de medici/personal din cadrul DSP-urilor implicat în derularea programelor naționale de sănătate.

Efectele intervențiilor constă în:

* Creșterea competențelor medicilor de familie, actualizarea cunoștințelor în domeniile acordate (boli genetice, cardiovascular, etc.);
* Creșterea calității serviciilor medicale pentru pacienți;
* Aplicarea de noi metode tratament (estimarea managerului de proiect este că 15% - 20% din participanți au aplicat în practica medicală ceea ce au învățat la curs).

Prin îmbunătățirea nivelului de competențe profesionale a medicilor de familie în domeniile în care s-a realizat formarea se va contribui indirect la creșterea calității serviciilor medicale specifice prin: o mai bună comunicare în relația medic-pacient și implicit o diagnoză mai rapidă și corectă, diversificarea anumitor servicii, referirea pacienților către rețeaua de specialiști și îndrumarea lor către serviciile de suport psiho-social, practicarea mai eficientă a consultului interdisciplinar.

Gradul de realizare[[6]](#footnote-7) al indicatorilor asumați în cadrul proiectului **DSP Teleorman** se regăsește în tabelul de mai jos. După cum se poate observa țintele asumate au fost ușor depășite.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S55 Persoane care beneficiază de formare/schimb de bune practici, etc din care: | 667 | 685 | 102,70% |
| Din sectorul medical | 667 | 685 | 102,70% |
| Indicatori de rezultat | **Planificat** | **Realizat** | **Grad de realizare** |
| 4S48 Persoane care si-au îmbunătățit nivelul de calificare/certificate urmare a sprijinului primit, din care: | 647 | 661 | 102,16% |
| Din sectorul medical | 647 | 661 | 102,16% |

# **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

POCU satisface nevoile de formare a medicilor de familie într-o mare măsură având în vedere faptul că până la momentul implementării intervențiilor activitățile de formare de care aceștia beneficiau constau în anumite programe susținute de diverse companii farmaceutice. Acestea nu satisfac nevoile de formare în totalitate, fiind vorba de anumite prezentări a unor posibile scheme de tratament la diversele afecțiuni, pe când medicii de familie au nevoie de un update în domeniu.

Intervențiile POCU satisfac în mare măsură nevoile de formare și prin adresarea unor tematici mai puțin accesibile formării continue a personalului medical (ateliere despre autism, adicții și boli genetice), ceea ce a facilitat multe răspunsuri la întrebările și nevoile de cunoaștere ale medicilor de familie, atât din mediul rural, cât și din urban. Aceștia reprezintă deseori prima sau singura opțiune a pacientului pentru aflarea unei informații medicale valide, a unei trimiteri către medicul specialist sau către un serviciu de specialitate.

# **ALTE EFECTE DECÂT CELE PLANIFICATE**

Unul dintre efectele observabile a fost conștientizarea medicilor de familie cu privire la anumite categorii de afecțiuni/cazuri care, abordate și explicate din perspectiva medicului specialist în cadrul sesiunilor de formare au condus la finalul formării la modificarea percepției și atitudinii cursanților față de problematica pusă în discuție. Astfel, s-au înțeles și confirmat avantajele recunoașterii precoce a semnelor tulburărilor din anumite spectre medicale pentru referirea către servicii de specialitate mult mai rapid decât se practică în mod curent.

Un efect pozitiv care se poate propaga pe termen lung este întărirea colaborării între anumite discipline medicale, medicii de familie aflând prin participarea la atelierele despre boli genetice că sunt primii care au posibilitatea să ofere informații sigure, ghidaj și suport tinerelor cupluri în optimizarea sănătății, să realizeze evaluarea și consilierea preconceptivă în scopul identificării unor riscuri biomedicale și comportamentale asociate femeii sau sarcinii/fătului, dezvoltării ulterioare a copilului și managementul acestor riscuri (prin prevenție, referire către genetician, tratamente, control, consiliere).

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Întreaga abordare a proiectului **Spitalul Turnu Măgurele** prevede valorificarea și sustenabilitatea rezultatelor, deoarece, furnizarea unor programe de formare profesionala, a bunelor practici și a schimburilor de experiență nu înseamnă doar simpla actualizare a competențelor personalului din domeniile prioritare de sănătate, ci definește un proces organizațional care poate utiliza aceste competente pentru a îmbunătăți calitatea serviciilor medicale și a le face mai accesibile. Din aceasta perspectiva, rezultatele proiectului nu se vor limita numai la indicatorii privind grupul țintă, succesul inițiativei fiind strâns legat de obiectivele de calitate/accesibilitate a serviciilor medicale, a sustenabilității acestora și a condițiilor operaționale pentru îmbunătăţirea continuă a acestora în viitor. În această abordare integrata, partenerii proiectului au definit orice acțiune care contribuie la realizarea unui context intern (la nivel organizațional) și a unui context extern (comunitatea, centrele de cercetare/universități) care sa asigure calitatea, accesibilitatea serviciilor medicale în domeniile prioritare de sănătate, precum și sustenabilitatea acestora în timp.

Sustenabilitatea proiectului **DSP Teleorman** este prevăzută prin replicarea atelierelor de formare pentru un grup țintă nou, dar este afectată în prezent de normele metodologice impuse de Colegiului Medicilor din România (condițiile de acreditare ca furnizori de formare nu sunt valabile/favorabile DSP -urilor și anumitor ONG-uri). Pe viitor se au în vedere anumite măsuri de asigurare a sustenabilității prin organizarea unor evenimente de formare pe baza unor parteneriate cu instituții acreditate ca furnizori de educație medicală continuă (Universitate din Oradea, Asociația Medicilor de Familie ) pentru a putea oferi participanților ateliere creditate cu puncte EMC.

Site-ul proiectului urmează a fi actualizat cu informații medicale specializate pe care medicii de familie le pot accesa facil, însă aceștia nu sunt educați într-o mare măsură în a consulta astfel de surse. În acest sens ar fi utile anumite cursuri pentru dezvoltarea competențelor TIC a medicilor de familie.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

În implementarea cu succes a proiectului un factor important a fost experiența de lucru în proiecte derulate din fonduri europene a partenerilor implicați în derularea proiectelor, dar și expertiza în dezvoltarea programelor de formare ceea ce a făcut posibilă elaborarea în timp a unor curricule ample, cu multe informații actualizate, specifice domeniilor medicale vizate de obiectivele proiectului.

Pe de altă parte, accesul mai facil al DSP-urilor, la rețeaua medicilor de familie a facilitat promovarea atelierelor de formare în rândul medicilor de familie din mediul rural, efect pozitiv reflectat în rezultatele proiectului.

Restricțiile impuse de starea de alertă prelungită cauzată de pandemia Sars-Cov-2 și implicit limitarea deplasărilor, a generat anularea participării participanților la stagiile de lucru programate în străinătate. Soluția identificată de partenerii proiectului a permis însă ca o parte dintre medicii de familie și personalul angajat al DSP-urilor să poată participa online la webinarii interactive susținute de lectori internaționali, care au prezentat informații utile, actuale și exemple de bune practici din sistemul medical olandez.

Intervenția și suportul oferit de OIR POSDRU în gestionarea crizei de la începutul proiectului – generată de modificarea condițiilor de acreditare impuse de Colegiul Medicilor - precum și buna colaborare dintre OIR și beneficiar pe tot parcursul celor 3 ani de proiect au condus la o implementare eficientă, fără sincope, chiar și în anul pandemic 2020.

Alți factori care au influențat pozitiv implementarea proiectelor constă în interesul crescut al grupului țintă față de programele de formare profesională și evitarea suprapunerii tematicilor abordate în cadrul programelor de formare profesională cu alte potențiale proiecte implementate de instituții medicale eligibile.

# **Studiu de caz 5 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8 - Îmbunătăţirea nivelului de competențe al profesioniștilor din sectorul medical**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 130605 - ” Multirisc Modul III”, implementat în cadrul Axei Prioritare (AP) 4 - Incluziunea socială și combaterea sărăciei, Obiectivul specific (OS) 4.8 „Îmbunătăţirea nivelului de competențe al profesioniștilor din sectorul medical”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în Anexa 1, atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare), dar și metoda interviului (reprezentant al beneficiarului de finanțare).

1. **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 130605 | Multirisc Modul III | Inspectoratul General pentru Situații de Urgență (IGSU) | N/a | București  - Ilfov (național) | 52.064.404,59 | 43.960.756,40 | 17.10.2019  -  16.10.2022 |

1. **PREZENTAREA PROIECTULUI**

**Context și relevanță**

La nivelul instituției - IGSU au fost identificate o serie de nevoi în materie de:

* infrastructură (dotări mijloace tehnice, aferente diversității platei de intervenții de urgență (24 de tipuri de riscuri prevăzute în legislație) și lipsa capabilității în urma creării structurii IGSU prin coeziunea structurilor pompieri militari și protecție civilă, ale căror dotări erau insuficiențe pentru a răspunde la un număr aproximativ de 1000 de intervenții pe zi pentru asigurarea protecției populației);
* îmbunătățiri legislative (fluidizarea și simplificarea legislației privind securitatea la incendii);
* pregătirea personalului operativ și creșterea capacității și calității de răspuns.

Resursele pentru asigurarea necesarului la nivel instituțional sunt insuficiente, IGSU fiind subfinanțată de-a lungul timpului, motiv pentru care a fost esențial a fi identificate surse de finanțare nerambursabile (POCU/POIM), iar prin corelarea acestora intențiile de dezvoltare instituțională să devină posibile.

**Obiectivul general si obiectivele specifice ale proiectului**

**Obiectivul general** al proiectului este reprezentat de îmbunătăţirea competențelor personalului din cadrul serviciilor de urgența în vederea asigurării unor servicii de calitate orientate pe nevoile comunităților și a societății în ansamblu.

**Obiectivele specifice** care contribuie la îndeplinirea obiectivului general consta în:

**OS1:** Creșterea capacitații de răspuns a serviciilor de urgența prin perfecționarea pregătirii de specialitate a personalului în domeniul CBRN.

**OS2:** Creșterea capacitații de răspuns a serviciilor de urgența prin perfecționarea pregătirii de specialitate a personalului în domeniul pirotehnic.

**OS3:** Creșterea capacitații de răspuns a serviciilor de urgența prin perfecționarea pregătirii de specialitate a personalului pe linia coordonării și conducerii integrate a acțiunilor operative.

**OS4:** Creșterea capacitații de răspuns a serviciilor de urgența prin perfecționarea pregătirii de specialitate a personalului pe linia dispecerizării integrate.

**OS5:** Creșterea capacitații de răspuns a serviciilor de urgența prin perfecționarea pregătirii de specialitate a personalului pe linia primului–ajutor calificat si descarcerare.

**OS6:** Creșterea capacitații de răspuns a serviciilor de urgența prin perfecționarea pregătirii de specialitate a personalului în domeniul naval.

**OS7:** Creșterea capacitații de răspuns a serviciilor de urgența prin perfecționarea pregătirii de specialitate a personalului pe linia conducerii defensive a autospecialelor.

**OS8:** Creșterea capacitații de răspuns a serviciilor de urgența prin perfecționarea pregătirii de specialitate a personalului în domeniul identificării, evaluării și monitorizării riscurilor.

**OS9:** Creșterea capacitații de răspuns a serviciilor de urgența prin perfecționarea pregătirii de specialitate a personalului în domeniul medical.

**Principalele activități planificate**

**Categoriile de activități** planificate în faza de aplicație au inclus:

* Organizarea de vizite de informare în state membre UE;
* Organizarea de ateliere de lucru pentru modificarea/completarea programelor de pregătire și formare profesională;
* Desfășurarea de sesiuni de formare de formatori;
* Derularea de cursuri de perfecționare;
* Desfășurarea de sesiuni de pregătire a personalului operativ;
* Desfășurarea de ateliere de lucru în vederea revizuirii sistemului de comandă și control.

**Grupul țintă** include personal din cadrul IGSU și unitățile subordonate, UPU, SAJ, SABIF și Servicii publice Salvamont și Salvaspeo de la nivelul întregii țări.

**Actori implicați și resurse utilizate**

**Actorii** implicați în cadrul proiectului a inclus IGSU și toate unitățile subordonate și cele cu care această instituție colaborează.

**Resursele** necesare în implementarea proiectelor au vizat:

**Resurse umane** implicate în derularea activităților proiectului. Acestea au inclus personal cu atribuții în managementul proiectului, dar și o echipă extinsă experți și specialiști, responsabili de activitățile de formarea profesională.

**Resurse financiare** utilizate în implementarea proiectului au fost:

* Fonduri nerambursabile UE: 43.960.756,40 lei
* Contribuție națională: 0,00 lei
* Contribuție beneficiar: 8.103.648,19 lei
* **Buget total: 52.064.404,59 lei**

**Resurse materiale** au constat în spațiile de birouri, mobilier de birou, calculatoare și dispozitive hardware periferice, telefon, fax, săli de curs, etc.

1. **ACTIVITĂȚI DESFĂȘURATE, REZULTATE ȘI EFECTE OBȚINUTE**

La nivelul instituției exista o viziune de ansamblu în abordarea situațiilor de urgență prin alocare comună a resurselor pe care instituțiile cu atribuții în domeniul de răspuns la situații de urgență le au (dispecerate cu dispeceri unici – operatori servicii SMURD, personal medical, pompieri militari) pentru a oferi o reacție în cel mai scurt timp posibil și alocarea de resurse pentru intervenție să fie operaționalizat rapid în funcție de specificul urgenței și tipul de intervenție necesară.

Proiectul este parte a unui tot unitar prin care s-a avut în vedere pregătirea resurselor umane pentru întreaga paletă de operațiuni care se află în atribuția IGSU, dar și a celor care decurg din colaborare pe care aceasta o are cu serviciile de ambulanță, SALVAMONT, SALVASPEO, în funcție de fiecare riscuri/urgențe la care trebuie să răspundă.

Efectele intervențiilor contă în îmbunătățirea competențelor personalului operativ care intervine în situații de urgență ca urmare a apariției situațiilor generatoare de riscuri privind siguranța cetățenilor (personal din domeniul pirotehnic, personal operativ de răspuns la urgențe complexe, accidente cu victime multiple, personal din dispecerate ingrate, capabil de a răspunde în mod integrat, personal descarcerare zone greu accesibile), personalului medical, personalului cu atribuții în asigurarea primului ajutor și îngrijire la nivel de traumă, ca urmare a cursurilor de formare derulate. La acestea se adaugă și vizite de studiu în străinătate pentru preluarea de bune practici și transpunerea acestora în designul programelor de formare profesională.

**Nivelul de îndeplinirea a indicatorilor**.Progresul surprins conform ultimului raport de progres depus (iulie 2020) indică un grad de realizare[[7]](#footnote-8) al indicatorilor asumați de 0,00%, însă proiectul este în proces de implementare, iar stadiul acestuia este unul mai avansat.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S205 Persoane care beneficiază de formare/ schimb de bune practici, etc din care: | 9.011 | 0 | 0,00% |
| Din sectorul medical | 4.160 | 0 | 0,00% |
| Indicatori de rezultat | **Planificat** | **Realizat** | **Grad de realizare** |
| 4S202 Persoane care si-au îmbunătățit nivelul de calificare/ certificate urmare a sprijinului primit, din care: | 8.109 | 0 | 0,00% |
| Din sectorul medical | 3.744 | 0 | 0,00% |

**Complementaritatea cu alte intervenții**

Proiectele implementate sunt gândite complementar vizând acoperirea unei palete variate de necesități, ce țin atât de aspecte legislative, dar mai ales de infrastructură și capital uman. Astfel s-a avut în vedere implementarea de proiecte prin POIM pentru dezvoltarea capacității de răspuns în intervențiile desfășurate prin infrastructură și dotări aferente și prin POCU, pentru dezvoltarea capacității personalului operativ. Pentru viitoarea perioadă de programare, 2021 – 2027 rămân prioritare intervențiile în materie de dezvoltarea capitalului uman, pentru asigurarea continuității și dezvoltării activităților începute în prezentul exercițiu financiar

1. **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

Proiectul aflat în implementare este esențial, fiind o șansa instituției de a susține pregătirea personalului din domeniile de intervenție, având un impact pozitiv asupra structurii, dar mai ales asupra cetățenilor prin contribuția adusă asupra îmbunătățirii situației acestora în momente critice. Date fiind atribuțiile pe care personalul operativ le au în legătura cu siguranța populației, incompetența acestuia este extrem de periculoasă, putând să coste vieți omenești, în acest sens îmbunătățirea competențelor este definitorie, iar în lipsa POCU ar fi dificil de atins acest obiectiv, suficiența fondurilor nefiind asigurată.

1. **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Ulterior finalizării proiectului se are în vedere continuarea activităților de pregătire. În acest sens au fost creată baza oferirii de facilități de formare, prin dezvoltarea unei rețele de centre de formare profesională și prin pregătirea formatorilor care să deruleze programele în cadrul instituției pentru ca beneficiile generate de proiect să fie amplificate ulterior. Pregătirea continuă se va realiza din fonduri proprii, Inspectoratul General pentru Situații de Urgenta, fiind o structură de specialitate a administrației publice centrale, finanțată în totalitate de la bugetul de stat.

Proiectul contribuie şi la îmbunătăţirea experienței solicitantului în ceea ce privește implementarea de proiecte finanțate din fonduri europene determinând un plus de valoare instituțională. În acest sens se are în vedere atragerea de fonduri nerambursabile pentru pregătirea personalului operativ și pentru asigurarea calității programelor de formare profesională și în viitor.

În cadrul proiectului, toate documentele de instruire vor fi validate, avizate şi aprobate la nivelul conducerii IGSU ca premisă a asigurării sustenabilității rezultatelor. Proiectul beneficiază de abordare integrată în sensul că o parte din rezultatele acestuia - curriculă, vor fi cuprinse în activitatea de pregătire a Inspectoratul General pentru Situații de Urgență.

1. **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

Factorii pozitivi care contribuie la implementarea cu succes a intervențiilor de formare constă în excelenta colaborare a beneficiarului cu AM/OI, fiind oferit sprijin în orice situație și răspunsuri rapide la solicitările înaintate de beneficiar, dată fiind competența personalului din OI, la care se adaugă implicarea echipei de implementare și responsabilitatea asumată de către membrii acesteia în derularea activităților prevăzute, dar și optimizarea procesului de pregătire a personalului în funcție de specificului misiunilor noi și conform standardelor de calitate impuse, în ciuda facilităților și resurselor limitate.

Dat fiind contextul pandemic a fost impusă necesitatea regândirii activităților, existând anumite decalaje față de perioada propusă inițial. Pandemia a impus și limitări legate de derularea vizitelor de studiu în străinătate, existând incertitudini cu privire la indicatorii asumați în acest sens.

De asemenea la momentul scrierii proiectului nu a fost anticipat un risc ce poate viza neîndeplinirea indicatorilor asumați. O persoană, participantă la cursuri de formare poate beneficia de o singura participare în cadrul intervențiilor (identificare se face pe baza de CNP), pe când programele de formare avute în vedere de IGSU presupun două faze (inițială/de dezvoltare) impunând necesitatea participării persoanei în cauza la ambele faze, dar aceasta poate fi cuantificată în cadrul indicatorului doar o singură dată. Pentru atentarea riscului de neîndeplinire a valorii asumate s-a avut în vedere adaptarea sistemului de formare profesională, prin regândirea acestuia în cursuri de sine stătătoare, vizând anumite competențe ce necesită a fi dezvoltate în rândul personalului operativ.

Alte aspecte care au influențat în mod negativ implementarea proiectelor constă în gradul crescut de birocrație și timpul alocat aspectelor birocratice, rapoartele fiind stufoase și există solicitării în vederea detalierii acestora, ceea ce creează un volum ridicat de muncă. În acest sens, ar trebui să fie agreat un compromis între părți (beneficiar – OI/AM) cu privire la acceptarea unor dovezi minime referitoare la atingerea rezultatelor, care pot fi observate în acțiunile realiste întreprinse. Fluctuația personalului operativ, participant la programele de formare, ceea ce a impus necesitatea identificării unei plaje de angajați în funcție de vârstă cu stabilitate în sistemul de intervenție în caz de urgență.

1. **CONCLUZII SI LECTII INVATATE**

.......

# **Studiu de caz 6 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.9 - Creșterea numărului de persoane care beneficiază de programe de sănătate şi de servicii orientate către prevenție, depistare precoce (screening), diagnostic şi tratament precoce pentru principalele patologii**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul multiplu, tratând trei proiecte din cadrul Axei prioritare 4 - Incluziunea socială și combaterea sărăciei, OS 4.9 - „Creșterea numărului de persoane care beneficiază de programe de sănătate şi de servicii orientate către prevenție, depistare precoce (screening), diagnostic şi tratament precoce pentru principalele patologii”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectele au fost selectate în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare ), dar și metoda interviului (reprezentanți ai beneficiarilor de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect (Lei) | Valoare finanțare nerambursabilă UE (Lei) | Perioadă implementare |
| 117426 | Organizarea de programe de depistare precoce (screening), diagnostic și tratament precoce al tuberculoze, inclusiv al tuberculozei latente | Institutul de Pneumoftiziologie ''Marius Nasta'' | * Asociaţia Romana Anti-SIDA * Federația "Uniunea Națională a Organizațiilor Persoanelor Afectate De HIV/SIDA (Unopa)" * Fundația "Centrul Pentru Politici și Servicii de Sănătate" * Asociaţia Samusocial din Romania * Asociaţia pentru Sprijinirea Pacienților Cu Tuberculoza Multidrog Rezistenta (Asptmr) * Fundația Romanian Angel Appeal - Apelul Îngerului Român | București Ilfov (național) | 68.369.935,23 | 57.728.386,40 | 16.03.2018  -  15.04.2023 |
| 137424 | Totul pentru inima ta Program de screening pentru identificarea pacienților cu factori de risc cardiovascular | Institutul National de Sănătate Publica | * Asociaţia Societatea Romana De Cardiologie * Asociaţia Romana Pentru Promovarea Sănătății * Institutul De Boli Cardiovasculare Timișoara/Spital * Asociaţia Coaliția Organizațiilor Pacienților cu Afecțiuni Cronice din România * Institutul De Urgență Pentru Boli Cardiovasculare și Transplant Târgu Mureș * Institutul De Urgență Pentru Boli Cardiovasculare și Transplant Târgu Mureș | București-Ilfov  (național) | 96.328.597,24 | 81.335.377,54 | 01.08.2020  -  29.12.2023 |
| 136209 | Program regional integrat de prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatice B/D și C din regiunile Nord-Est si Sud-Est - LIVE(RO) 2 - EST | Universitatea de Medicină și Farmacie "Grigore T. Popa" din Iași | * Asociaţia Romana ANTI-SIDA * Spitalul Clinic Județean de Urgență "Sf. Spiridon" Iași | Nord- Est  (multi-regional) | 52.397.520,56 | 44.537.892,62 | 03.08.2020  -  30.11.2023 |

# **PREZENTAREA PROIECTELOR**

**Context și relevanță**

Cele 3 proiecte selectate au la baza fenomenul incluziunii sociale, combaterea sărăciei și a oricărei forme de discriminare, prin creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general, prin organizarea de programe de sănătate de prevenție și tratament precoce. Astfel, proiectele sunt propuse spre implementarea în contextul în care accesul populației, în special a grupurilor vulnerabile la servicii de prevenție este limitat.

Proiectul privind screeningul TB evidențiază aspectele problematice cu referire la afecțiunea tuberculozei atât în rândul populației, cu accent pe grupurile vulnerabile, cât și a specialiștilor din domeniu:

* lipsa accesului universal la tehnici rapide pentru diagnosticarea TB și a profilului de rezistență;
* diagnosticare tardivă a TB din cauza necunoașterii simptomelor specifice sau a inițiativelor necesare în vederea diagnosticării și tratamentului;
* rata de succes terapeutic scăzută din cauza lipsei aderenței la tratament;
* impact financiar mare asupra familiilor în care există bolnavi de TB;
* concentrarea unui număr mare de cazuri de TB, adesea de tip multirezistent, în anumite grupuri vulnerabile;
* personalul este adesea insuficient, fiind suprasolicitat și neavând astfel timp pentru îmbunătăţirea competențelor;
* îmbătrânirea personalului medical și lipsa accesului personalului medical începător la programe comprehensive de formare;
* lipsa unei viziuni strategice cu privire la dezvoltarea unui sistem de îmbucățire a competențelor personalului medical.

Proiectul privind screeningul cardiovascular aduce în prim plan faptul că bolile cardiace ischemice, bolile cardiovasculare, bolile hipertensive reprezintă rate ridicate în rândul deceselor. Mai mult decât atât acestea sunt încadrate în categoria deceselor evitabile prin asistență medicală, în condițiile în care afecțiunea este identificată la timp. În România persistă problema accesului la asistență medicală competentă, care este influențat de aspecte precum costuri ridicate, distanță sau timp îndelungat de așteptare, dar și de lipsa cadrelor medicale competente, fiind necesare măsuri adecvate de răspuns la acestea.

În ceea ce privește screeningul privind bolile hepatice, acesta este esențial în reducerea noilor infecții și a mortalității, având în vedere că acestea sunt încadrate în primele 10 boli infecțioase letale. Situația este cu atât mai gravă cu cât se estimează că doar 10% dintre cei afectați sunt și diagnosticați. Mai mult decât atât populațiile sărace sau grupurile vulnerabile sunt supuse unor riscuri crescute de îmbolnăvire și mor timpuriu prin comparație cu restul populației. Acest lucru este cauzat de faptul că sărăcia creează sănătate precara prin alimentație deficitara sau nesănătoasă, în absenta unor condiții decente de locuire, în lipsa apei potabile și condiții precare de igiena, ceea ce potentează riscul de răspândire al infecțiilor cu virusuri hepatitice.

**Obiectivul general si obiectivele specifice ale proiectelor**

**Obiectivul general** al proiectului cod **SMIS 117426 - Organizarea de programe de depistare precoce (screening), diagnostic și tratament precoce al tuberculoze, inclusiv al tuberculozei latente** (denumit în continuare proiectul **Screening TB**)este reprezentat de promovarea incluziunii sociale, combaterea sărăciei și a oricărei forme de discriminare, prin creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general, prin organizarea de programe de sănătate și servicii orientate către prevenirea, depistarea precoce (screening), diagnostic și tratament precoce al tuberculozei, inclusiv al tuberculozei latente.

**Obiectivele specifice** care contribuie la îndeplinirea obiectivului general consta în:

**OS1:** Asigurarea unui standard unitar de realizare a screeningului la nivel național și consolidarea controlului tuberculozei, inclusiv al tuberculozei latente în România prin elaborarea unei metodologii unice, aplicabile la nivel național, de screening al populației prin metode medicale, având ca rol principal depistarea bolii încă din stadiile incipiente ale instalării.

**OS2:** Îmbunătăţirea nivelului de cunoștințe teoretice și practice prin activități de sprijinire a creșterii capacitații tehnice a personalului implicat în prevenirea, depistarea precoce (screening), diagnosticul și tratamentul precoce al tuberculozei, inclusiv al tuberculozei latente prin intermediul furnizării de programe de formare specifica pentru 560 de persoane (asistenți sociali, asistenți medicali comunitari, asistenți medicali, mediatori sanitari) sub formă de cursuri de educație medicala continua, teoretice și practice, acreditate, asigurarea unui nivel înalt de calitate al formarii prin elaborarea unui curriculum de formare acreditat pe baza metodologiei realizate la nivel național și consolidarea și abordarea integrată, de înalt nivel calitativ, a metodelor de lucru și creșterea gradului de implicare a specialiștilor romani în inițiativele europene de schimb de informații prin participarea a 60 de persoane din grupul țintă la activități de schimb de bune practici și schimburi de experiență în state membre ale Uniunii Europene, concretizate în cursuri, conferințe și/sau workshopuri, în domeniul screeningului TB.

**OS3:** Îmbunătăţirea stării de sănătate a populației prin derularea unui program complex de depistare precoce (screening), diagnostic și tratament pentru TB, inclusiv TB latenta pentru 75010 de persoane identificate în cadrul proiectului, provenind în special din grupuri vulnerabile și optimizarea diagnosticării și tratamentului pentru 15003 persoane identificate direct sau prin referire pasiva, prin asigurarea de servicii și mijloace de suport care să crească aderenta la tratament, inclusiv subvenții în bani, peer-to-peer suport, consiliere psihologică, asistență socială, prin reevaluarea periodica a pacienților și elaborarea de rapoarte, studii și propuneri de politici publice pe baza datelor obținute în urma screeningului, în conformitate cu Strategia Națională de Control al Tuberculozei 2015-2020.

**OS4:** Conștientizarea și promovarea necesitații depistării precoce, diagnosticării și tratamentului cazurilor de tuberculoza, inclusiv tuberculoza latenta prin derularea de activități de informare, educare și conștientizare specifice, destinate grupurilor țintă și publicului larg, la nivel de individ, grup și comunitate, având în vedere că accesul la servicii depinde de adresabilitatea populației și de gradul de conștientizare al propriilor nevoi legate de sănătate și drepturile la serviciile de sănătate.

**OS5:** Promovarea incluziunii sociale, combaterea sărăciei și a oricărei forme de discriminare, având ca prioritate creșterea accesului la servicii durabile și de înaltă calitate, prin utilizarea de metode și instrumente de inovare socială în cadrul sesiunilor de formare, diseminarea către cel puțin 560 de profesioniști din sectorul socio-medical a noțiunilor și principiilor aferente nediscriminării și egalității de șanse ca parte a programelor de formare și manualelor de practica, concretizate în capitole distincte și exemple de bune practici, precum și prin realizarea unui program de screening la nivel național, nediscriminatoriu și adaptat grupului țintă pentru 75010 persoane, în cadrul căruia vor fi utilizate metode și instrumente de inovare socială și vor fi promovate principiile nediscriminării, egalității de șanse și utilizarea TIC în realizarea intervențiilor.

**Obiectivul general** al proiectului cod **SMIS 137424 - Totul pentru inima ta - Program de screening pentru identificarea pacienților cu factori de risc cardiovascular** (denumit în continuare proiect **Screening cardiovascular**), implementat de Institutul Național De Sănătate Publica este reprezentat de promovarea incluziunii sociale, combaterea sărăciei și a oricărei forme de discriminare, prin creșterea accesului la servicii accesibile, durabile și de înaltă calitate, inclusiv asistenta medicala si servicii sociale de interes general, prin organizarea de programe de sănătate și servicii orientate screeningului pentru identificare pacienților cu risc cardiovascular, pentru 165.001 persoane, dintre care minim 50% aparțin grupurilor vulnerabile, precum și prin organizarea de programe de formare pentru 900 de persoane în vederea asigurării unui nivel de competente îmbunătățit al profesioniștilor implicați în screeningului pentru identificarea pacienților cu risc cardiovascular.

**Obiectivele specifice**, care au contribuit la îndeplinirea obiectivului general constau în:

**OS1:** Asigurarea unui standard unitar de realizare a screeningului la nivel național în vederea identificării persoanelor cu risc cardiovascular, prin elaborarea unei metodologii unice, aplicabile la nivel național, de screening al populației prin metode medicale, având ca rol principal depistarea bolii încă din stadiile incipiente ale instalării.

**OS2:** Îmbunătăţirea nivelului de cunoștințe teoretice și practice prin activități de sprijinire a creșterii capacitații tehnice a personalului implicat in screeningul pentru identificarea pacienților cu risc cardiovascular, prin intermediul furnizării de programe de formare specifica pentru 900 de persoane (personal implicat în furnizarea serviciilor medicale oferite prin programul național de screening pentru identificarea pacienților cu factori de risc cardiovascular) sub forma de cursuri de educație medicala continua, teoretice și practice, acreditate, asigurarea unui nivel înalt de calitate al formarii prin elaborarea unui curriculum de formare acreditat pe baza metodologiei realizate la nivel național și consolidarea și abordarea integrata, de înalt nivel calitativ, a metodelor de lucru și creșterea gradului de implicare a specialiștilor români în inițiativele europene de schimb de informații în domeniul screeningului cardiovascular..

**OS3:** Îmbunătăţirea stării de sănătate a populației prin derularea unui program complex de screening în vederea identificării persoanelor cu risc cardiovascular pentru 165.001 persoane identificate în cadrul proiectului, provenind în special din grupuri vulnerabile și optimizarea diagnosticării și tratamentului pentru 4000 de persoane identificate direct sau prin referire pasiva, prin asigurarea de servicii și mijloace de suport care să crească accesul la servicii medicale specializate și tratament, inclusiv peer-to-peer suport, consiliere psihologica, asistență socială, prin reevaluarea periodica a pacienților și elaborarea de rapoarte, studii și propuneri de politici publice pe baza datelor obținute în urma screeningului.

**OS4:** Conștientizarea și promovarea necesitații derulării programului de screening pentru identificarea persoanelor cu risc cardiovascular prin derularea de activități de informare, educare și conștientizare specific, destinate grupurilor țintă și publicului larg, la nivel de individ, grup și comunitate, având în vedere că accesul la servicii depinde de adresabilitatea populației și de gradul de conștientizare al propriilor nevoi legate de sănătate și drepturile la serviciile de sănătate.

**OS5:** Promovarea incluziunii sociale, combaterea sărăciei și a oricărei forme de discriminare, având ca prioritate creșterea accesului la servicii durabile și de înaltă calitate, prin utilizarea de metode și instrumente de inovare sociala în cadrul sesiunilor de formare, diseminarea către cel puțin 900 de profesioniști din sectorul medical a noțiunilor și principiilor aferente nediscriminării și egalității de șanse ca parte a programelor de formare, concretizate în capitole distincte și exemple de bune practici, precum și prin realizarea unui program de screening la nivel național, nediscriminatoriu și adaptat grupului țintă pentru 165.001 persoane, respective facilitarea accesului la servicii de specialitate și tratament pentru 4000 de persoane, în cadrul căruia vor fi utilizate metode și instrumente de inovare socială și vor fi promovate principiile nediscriminării, egalității de șanse și utilizarea TIC în realizarea intervențiilor.

**Obiectivul general** al proiectului cod **SMIS 136209 - Program regional integrat de prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatice B/D și C din regiunile Nord-Est si Sud-Est - LIVE(RO) 2 – EST** (denumit în continuare proiect **Screening boli hepatice**),implementat de Universitatea De Medicina și Farmacie "Grigore T. Popa" din Iași, este reprezentat de furnizarea de servicii medicale de prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/D și C din regiunile de dezvoltare Nord-Est și Sud-Est, respectiv din județele Bacău, Botoșani, Iași, Neamț, Suceava, Vaslui, Brăila, Buzău, Constanta, Galați, Tulcea și Vrancea .

**Obiectivele specifice**, care au contribuit la îndeplinirea obiectivului general constau în:

**OS1:** Inițierea și desfășurarea unui program multi-regional (Nord-Est și Sud-Est) de screening prin crearea rețelei locale de specialiști implicați în screening, identificarea, mobilizarea și testarea rapida a minim 120.000 de pacienți.

**OS2:** Organizarea unor acțiuni medicale standardizate pentru diagnosticul de certitudine, stadializarea și trimiterea pacienților confirmați cu infecții cronice cu virusuri hepatice B/D si C către centrele de tratament conform protocoalelor CNAS.

**OS3:** Înființarea și organizarea Centrelor de Prevenție, depistare precoce, diagnostic și direcționare către tratament al pacienților cu virusuri hepatice B/D și C în regiunile de dezvoltare Nord-Est și Sud-Est.

**Principalele activități planificate**

**Categoriile de activități** planificate în faza de aplicație a proiectului **Screening TB**, au inclus:

* Elaborarea metodologiei de screening al populației pentru depistarea tuberculozei, inclusiv a tuberculozei latente;
* Furnizarea programelor de formare specifica pentru 560 de profesioniști, din cele 8 regiuni de dezvoltare, implicați în prevenirea, depistarea precoce (screening), diagnosticul și tratamentul precoce al TB, inclusiv TB latente
* Furnizarea serviciilor de sănătate esențiale orientate către prevenire, depistare precoce (screening), diagnostic și tratament precoce al tuberculozei, inclusiv al tuberculozei latente pentru un număr de 75010 persoane;
* Activități de informare, educare, conștientizare (IEC) a grupului țintă al serviciilor de screening TB, inclusiv TB latenta;
* Furnizarea programelor de specializare adresate personalului din sistemul penitenciar și din cadrul instituțiilor publice și private cu atribuții în domeniul incluziunii sociale a deținuților.

**Grupul țintă** include:

* Persoane aparținând grupurilor vulnerabile care vor beneficia de programe de sprijin (screening);
* Pacienți cu tuberculoza referiți activ prin serviciile de screening sau prin referire pasiva;
* Specialiști în furnizarea de servicii medicale care vor beneficia de programe de formare profesională organizate în format fata-in-fata sau online.

**Categoriile de activități** planificate în faza de aplicație a proiectului **Screening cardiovascular**, au inclus:

* Elaborarea metodologiei pentru programul național de screening pentru identificarea pacienților cu factori de risc cardiovascular;
* Furnizarea programelor de formare/ instruire profesionala specifica pentru 900 de specialiști implicați in derularea programului național de screening pentru identificarea pacienților cu factori de risc cardiovascular;
* Furnizarea de servicii medicale pentru 165.001 persoane prin programul național de screening pentru identificarea pacienților cu factori de risc cardiovascular;
* Activități de informare, educare, conștientizare a 165.001 persoane care fac parte din grupul țintă serviciilor al de screening pentru identificarea pacienților cu factori de risc cardiovascular;
* Sprijin pentru furnizarea de servicii de screening pentru identificarea pacienților cu factori de risc cardiovascular prin susținerea înființării și funcționarii a 8 centre de screening la nivel regional.

**Grupul țintă** a inclus:

* persoane cu vârsta de peste 40 de ani, inclusiv persoane aparținând grupurilor vulnerabile care vor beneficia de programe de sprijin (screening);
* specialiști care vor beneficia de programe de formare profesionala pentru furnizarea de servicii medicale.

**Categoriile de activități** planificate în faza de aplicație a proiectului **Screening boli hepatice,** au inclus:

* Furnizarea serviciilor de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitei B/D și C;
* Activități de informare, educare, conștientizare a grupului țintă privind screeningul în cazul bolilor hepatice cronice secundare infecțiilor virale cu virusuri hepatitice B/ D și C;

**Grupul țintă** a inclus persoane beneficiare de programe de screening, inclusiv persoane din rândul grupurilor vulnerabile.

**Actori implicați și resurse utilizate**

Actorii implicați în cadrul proiectelor au inclus instituțiile publice cu atribuții în domeniul medical, privind derularea programelor de depistare precoce, diagnostic și tratament, dar și ONG cu activitate în același domeniu.

**Resursele** necesare în implementarea proiectelor au vizat:

**Resurse umane** implicate în derularea activităților proiectelor. Acestea au inclus o echipă extinsă de personal cu atribuții în managementul proiectului, dar și o echipa extinsă de experți/specialiști în derularea programelor de sănătate de prevenție, formatori, etc.

**Resurse financiare** utilizate în implementarea proiectelor au fost:

**Proiect Screening TB:**

* Fonduri nerambursabile UE: 57.728.386,40lei
* Contribuție națională: 9.846.203,33 lei
* Contribuție beneficiar: 795.345,50lei
* **Buget total: 68.369.935,23 lei**

**Proiect Screening cardiovascular:**

* Fonduri nerambursabile UE: 81.335.377,54 lei
* Contribuție națională: 7.193.074,09 lei
* Contribuție beneficiar: 7.800.145,61 lei
* **Buget total: 96.328.597,24 lei**

**Proiect Screening boli hepatice:**

* Fonduri nerambursabile UE: 44.537.892,62 lei
* Contribuție națională: 7.123.128,91lei
* Contribuție beneficiar: 736.499,03lei
* **Buget total: 52.397.520,56 lei**

**Resurse materiale** au constat în birouri și mobilier de birou, calculatoare și dispozitive hardware periferice, telefon, etc., dar și săli aferente derulării programelor de formare, laboratoare de testare, unități mobile de testare, teste, etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

**Proiectul Screening TB** își propune facilitarea accesul universal și echitabil la servicii de sănătate inclusiv pentru populația la care accesul la serviciile adecvate de sănătate este încă dificilă, în special pentru persoane sărace sau vulnerabile din mediul rural și orașele mici, precum și populația romă.

Prin proiect au fost puse în funcțiune caravane pentru analize radiologice în vederea depistării timpurii a tuberculozei, iar oamenii au fost foarte receptivi la acest tip de investigație. Astfel, pentru derularea activităților de screening la nivelul întregii țări, 3 laboratoare mobile execută examinări radiologice, se aplica teste specifice (GeneXpert), iar tehnologia modernă utilizată pe baza de inteligență artificială oferă în câteva secunde un rezultat eficient în proporție de 70% privind existența bacteriei în sputa prelevată. În cazul în care acest tip de testare indică posibilitatea pozitivării sunt recomandate analizele clasice privind detectarea tuberculozei, iar în cazul în care persoanele sunt confirmate pozitiv acestea sunt integrate în Programul Național de Prevenire, Supraveghere și Control al Tuberculozei.

Se poate observa un prim efect care constă în facilitarea accesului persoanelor vulnerabile la servicii medicale de screening, ceea ce reprezintă un prim pas pentru asigurarea stării de sănătate a populației prin identificarea unui posibil risc, iar în cazul în care situația o impune îndrumarea persoanelor depistate pozitiv spre tratament adecvat.

Ca urmare aderării proiectului o atenție deosebită a fost acordată afecțiunii tuberculoza, în special în rândul medicilor de familie care până la momentul implementării proiectului tratau pacienți cu anumite simptome specifice pentru diverse viroze respiratorii. Abordarea în mod greșit a tuberculozei poate deveni problematică la nivelul întregii comunități, riscul de infectare fiind ridicat.

Prin proiect s-a asigurat suportului persoanelor identificate ca fiind pozitive de la momentul depistării până la momentul însănătoșirii s-a realizat prin echipele multidisciplinare implicate: analiza personală a situației persoanei (de către asistentul social) – scheme individualizate de intervenție (psiholog, medic, asistent social) – situația pe piața muncii, posibilitatea de acordare a unui ajutor social, prin proiect fiind acordate și tichete valorice pentru bunuri personale.

De asemenea îmbunătățirea competențelor personalului cu atribuții în furnizarea serviciilor sociale persoanelor depistate pozitiv, s-a produs ca urmare a programelor de formare derulate (asistenții medicali comunitari, mediatori sanitari).

Proiectul **Screening TB** este în proces de implementare, stadiu de derulare al screeningului efectiv fiind unul incipient, motiv pentru care gradul de îndeplinire al indicatorilor variază între 1% și 50%. Gradul de realizare[[8]](#footnote-9) al indicatorilor asumați în cadrulproiectuluise regăsește în tabelul de mai jos.

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S48 Persoane care și-au îmbunătățit nivelul de calificare/certificate urmare a sprijinului primit | 532 | 38 | 7,14% |
| 4S48.2 Persoane care și-au îmbunătățit nivelul de calificare/certificate urmare a sprijinului primit, din care: - Din sectorul medical | 361 | 4 | 1,11% |
| 4S51 Persoane cu trimitere la specialist după ce au beneficiat de serviciul preventiv/diagnosticare precoce | 15.003 | 2.305 | 15,36% |
| 4S51.1 Persoane cu trimitere la specialist după ce au beneficiat de serviciul preventiv/diagnosticare precoce , din care: - Din zona rurală | 9.000 | 2.096 | 23,29% |
| 4S50 Instrumente/ proceduri/mecanisme etc. validate şi utilizate în furnizarea serviciilor | 2 | 0 | 0,00% |
| 4S50.2 Instrumente/proceduri/mecanisme etc. validate şi utilizate în furnizarea serviciilor, din care: - Din sectorul medical | 2 | 0 | 0,00% |
| Indicatori de realizare | **Planificat** | **Realizat** | **Grad de realizare** |
| 4S57 Instrumente/ proceduri/mecanisme etc | 2 | 1 | 50,00% |
| 4S57.2 Instrumente/proceduri/mecanisme etc, din care: - Din domeniul medical | 2 | 1 | 50,00% |
| 4S58 Persoane care au beneficiat de servicii medicale de prevenție/ diagnosticare precoce etc. | 75.010 | 18.765 | 25,02% |
| 4S58.1 Persoane care au beneficiat de servicii medicale de prevenție/diagnosticare precoce etc. , din care: - Din zona rurală | 45.000 | 16.655 | 37,01% |
| 4S55 Persoane care beneficiază de formare/schimb de bune practici etc. | 560 | 38 | 6,79% |
| 4S55.1 Persoane care beneficiază de formare/schimb de bune practici etc, din care: - Din sectorul medical | 380 | 4 | 1,05% |
| 4S55.3 Persoane care beneficiază de formare/schimb de bune practici etc, din care: - Din sectorul socio medica | 180 | 34 | 18,89% |

Proiectul **Screening cardiovascular** presupune furnizarea serviciilor de sănătate esențiale orientate către prevenție, depistare precoce (screening), diagnostic și tratamentul precoce al bolilor cardiovasculare, dar și formare și instruire specifica a specialiștilor din domeniu, activități de informare, educare, conștientizare la nivel național.

Și în cazul proiectului **Screening cardiovascular** activitățile avute în vedere sunt într-un stadiu incipient, gradul de realizare[[9]](#footnote-10) al indicatorilor asumați în cadrulacestuia fiind 0,00%

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S204 Instrumente/proceduri/mecanisme etc. validate și utilizate în furnizarea serviciilor | 5 | - | 0,00% |
| 4S204.2 Instrumente/proceduri/mecanisme etc. validate și utilizate în furnizarea serviciilor, din care: - Din sectorul medical | 4 | - | 0,00% |
| 4S202 Persoane care și-au îmbunătățit nivelul de calificare/certificate urmare a sprijinului primit | 810 | - | 0,00% |
| 4S202.1 Persoane care și-au îmbunătățit nivelul de calificare/certificate urmare a sprijinului primit, din care: - Din sectorul medical | 810 | - | 0,00% |
| 4S51 Persoane cu trimitere la specialist după ce au beneficiat de serviciul preventiv/ diagnosticare precoce | 4.000 | - | 0,00% |
| 4S51.1 Persoane cu trimitere la specialist după ce au beneficiat de serviciul preventiv/ diagnosticare precoce , din care: - Din zona rurală | 2.000 | - | 0,00% |
| Indicatori de realizare | **Planificat** | **Realizat** | **Grad de realizare** |
| 4S207 Instrumente/ proceduri/ mecanisme etc. | 5 | - | 0,00% |
| 4S207.2 Instrumente/ proceduri/ mecanisme etc, din care: - Din domeniul medica | 4 | - | 0,00% |
| 4S208 Persoane care au beneficiat de servicii medicale de prevenție/diagnosticare precoce etc. | 165.001 | - | 0,00% |
| 4S208.1 Persoane care au beneficiat de servicii medicale de prevenție /diagnosticare precoce etc., din care: din zona rurală | 80.850 | - | 0,00% |
| 4S208.2 Persoane care au beneficiat de servicii medicale de prevenție/diagnosticare precoce etc. , din care: - grupuri vulnerabile | 84.151 | - | 0,00% |
| 4S205 Persoane care beneficiază de formare/ schimb de bune practici etc. | 900 | - | 0,00% |
| 4S205.1 Persoane care beneficiază de formare/ schimb de bune practici etc, din care: - Din sectorul medical | 900 | - | 0,00% |

**Proiectul Screening boli hepatice** are în vedere reducerea incidenței bolilor transmisibile prioritare: hepatite B şi C şi asigurarea accesului pacienților la tratamente antivirale, prin implementarea intervențiilor de prevenție primară a transmiterii virusurilor; creșterea rolului şi capacității furnizorilor de servicii de sănătate de prima linie de prevenire, diagnostic precoce şi tratament a infecțiilor cu virusul hepatitice B, conform competențelor specifice; asigurarea accesului la monitorizare clinico-biologica, a tratamentului antiviral specific pentru pacienții eligibili, conform ghidurilor naționale; minimizarea riscului biologic ocupațional la personalul din sistemul medical şi din sistemul de asistență socială (inclusiv vaccinare HVB şi acces gratuit la profilaxia postexpunere) și creșterea gradului de cunoaștere a profilului epidemiologic al infecției HVB şi HVC în populația generală sau în anumite grupuri populaționale prin studii de prevalență, cercetări epidemiologice, dezvoltarea registrului național al pacienților infectați cu HVB/HVC.

La momentul de față acțiunile sunt demarate, fiind în stadiu incipient (doar de două luni a fost demarat efectiv procesul de screening). Activitățile au fost începute la nivelul a doua Județe (Constanța și Iași) unde medicii de familie au fost invitați să se implice în proiect ținându-se cont de condițiile obligatorii de participare (contractul deținut cu Casa de Asigurări de Sănătate și activitatea în mediu rural, cu populației defavorizată). Persoanele implicate în procesul de screening si diagnosticate cu virusul B/C sunt îndrumate spre centre de stadializare.

Printre persoanele participante se regăsesc și persoane defavorizate, care nu beneficiază nici măcar de ajutor social, implicit nu dețin asigurare medicală și care poate nu au beneficiat până acum de nici un serviciu medical. Pentru acestea sunt întreprinse măsuri suplimentare, fiind implicate și autoritățile locale, pentru a-i încadra în rândul persoanelor cu venit minim garantat și pentru ca acestea să beneficieze de ajutorul social. De asemenea în caz de necesitate aceste persoane au fost internate și tratate în sistemul de urgențe.

Efecte pot fi observate și în rândul cadrelor medicale, care ca urmare a participării la formare profesională (medici de familie) își îmbunătățesc competențele, se pun bazele unui parteneriat extins între universitate, specialiști, medici de familie care colaborează în vederea asigurării unor servicii medicale calitative.

Gradul de realizare[[10]](#footnote-11) al indicatorilor asumați în cadrul **proiectului Screening boli hepatice** se regăsește în tabelul de mai jos:

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S51 Persoane cu trimitere la specialist după ce au beneficiat de serviciul preventiv/diagnosticare precoce | 2.400 | 0 | 0,00% |
| 4S51.1 Persoane cu trimitere la specialist după ce au beneficiat de serviciul preventiv/diagnosticare precoce , din care: - Din zona rurală | 720 | 0 | 0,00% |
| Indicatori de realizare | Planificat | Realizat | Grad de realizare |
| 4S208 Persoane care au beneficiat de servicii medicale de prevenție/diagnosticare precoce etc | 120.000 | 0 | 0,00% |
| 4S208.2 Persoane care au beneficiat de servicii medicale de prevenție/diagnosticare precoce etc. , din care: - grupuri vulnerabile | 72.000 | 0 | 0,00% |
| 4S208.1 Persoane care au beneficiat de servicii medicale de prevenție/diagnosticare precoce etc. , din care: - Din zona rurală | 36.000 | 0 | 0,00% |

# **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

Finanțarea POCU este esențială în derularea programelor de screening, diagnostic și tratament precoce, neputând fi susținute acțiuni de o asemenea amploare, care oferă oportunități cu impact major asupra societății, în materie de servicii medicale și educative. Finanțarea contribuie la îmbunătăţirea stării sănătății populației, satisface nevoile grupurilor vulnerabile în materie de servicii medicale, oferind posibilitatea finanțării programelor de screening și facilitând accesul acestor categorii de persoane la acestea.

# **ALTE EFECTE DECÂT CELE PLANIFICATE**

Prin proiectul **Screening TB** s-au pus de asemenea bazele unei rețele care lucrează în vederea unei depistări și evidențe coerente a persoanelor pozitive și de a le acorda acestora tot sprijinul necesare (de ex. asistentul social vizitează oamenii, îi ajută în rezolvarea situațiilor personale). Întărirea colaborării dintre autoritățile locale și echipa de implementare cu scopul asigurării accesului persoanelor vulnerabile la servicii medicale de prevenție este un alt efect neașteptat al intervențiilor.

Până în prezent efectele observate în cadrul proiectului **Screening cardiovascular** constă în buna colaborare între medicii de familie, respectiv cardiologi, punându-se bazele unui parteneriat extins, dar și colaborarea între ONG-urile din domeniu și instituțiile de stat.

Un efect neașteptat observat până la acest moment în cadrul proiectului **Screening boli hepatice** consta în identificarea și diagnosticarea unor afecțiuni secundare ca urmare a activității de screening și îndrumarea pacienților spre investigații suplimentare și tratament adecvat.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Ulterior finalizării proiectului **Screening TB** are în vedere utilizarea celor 3 caravane de testare și ulterior finalizării proiectului.

Se are în vedere crearea unei rețele de profesioniști și a unui protocol de lucru care sa funcționeze în vederea identificării resurselor și serviciilor de care pacientul cu tuberculoza, inclusiv tuberculoza latenta are nevoie pentru creșterea aderenței la tratament. Se dezvoltă astfel și un model de bună practică, ce va continua să funcționeze și după finalizarea proiectului.

Pe baza experienței consolidate, cu ceea ce a funcționat și ceea ce, intenționează să se aplice în vederea finanțării prin viitorul POS, pentru asigurarea sustenabilității și ceea ce este necesar de fundamentat și îmbunătățit în domeniul screeningului tuberculozei.

În urma finalizării proiectului **Screening cardiovascular** se are în vedere folosirea în continuare a celor 8 centre de screening realizate prin actualul proiect. Fiind vorba de activități de screening, acestea sunt sustenabile prin definiție, sustenabilitatea asigurată prin prelungirea vieții și creșterea calității vieții pacienților care au depistat precoce o boală. Efectul pe termen mediu și lung rezida in îmbunătăţirea stării de sănătate prin practici şi intervenții bazate pe un sistem integrat care conduce la creșterea ratelor de depistare, trimitere şi monitorizare a populației şi îmbunătăţirea factorilor sociali determinanți pentru sănătatea grupului țintă.

După finalizarea intervențiilor finanțate în cadrul proiectului **Screening boli hepatice** centrele de testare vor funcționa în continuare, fiind avută în vedere susținerea financiară a activităților de către unitățile medicale de care aparțin, prin continuarea efectuării testelor. Parteneriat dezvoltat între cadrele medicale și competențele dobândite vor asigura servicii medicale calitative și pentru întreaga populație

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

O serie de factori pozitivi și negativi au influențat procesul de implementare al proiectelor selectate în prezentul studiu de caz și producerea efectelor așteptate.

Factori pozitivi:

* Buna colaborare cu OI și sprijinul acordat de personalul OI;
* Implicarea și expertiza partenerilor;
* Utilizarea unei metodologii de screening bine pusă la punct;
* Entuziasmul profesioniștilor din sănătate care recunosc nevoia și utilitatea screeningului;
* Favorizarea persoanelor din mediul rural și a persoanelor vulnerabil, a celor care nu ajung cu ușurință la medic;
* Interesul crescut al persoanelor de a participa în procesul de screening;
* Transportul persoanelor către unitatea de investigare și ulterior către locuință;
* Continuitatea îngrijirii și a managementului de caz, implicarea ulterioară procesului de screening a medicilor de familie pentru supravegherea cazului și recomandări suplimentare. Acesta a fost și motivul pentru care prin proiecte au fost luați în considerare ca și principali actori medicii de familie

Factori negativi:

* Restricțiile impuse de situația pandemică ceea ce a dus la îngreunarea procesului de screening și necesitatea reorientării către comunități unde rata de infectare este redusă;
* Recrutarea dificilă a medicilor de familie în proiect (de ex. situația din județul Tulcea, unde peste 40 de medici de familie s-au pensionat/deficit de medici în județul Olt), dată fiind supraîncărcarea activităților medicilor care nu se mai pot implica în activitatea de screening.
* Contractarea dificilă a medicilor de familie, fiind solicitate extrem de multe documente în acest sens;
* Menținerea dificilă a grupului țintă, în special a persoanelor vulnerabile (persoane fără adăpost, foști deținuți, persoane dependente de substanțe și alcool) dar și a persoanelor din mediul rural care sunt ocupate cu activități specifice mediul rural (munci agricole, animale, etc.);
* Diverse motive pentru care persoanele programate nu se prezintă în ciuda eforturilor echipei de asigurare a transportului și a siguranței acestora pe drum;
* Timpul necesar medicilor de familie pentru a se obișnui cu programul, utilizarea tabelatelor, citirea CI, identificarea persoanelor defavorizate, etc.
* Susținerea dificilă a cash-flow-ului de către partener (ARAS) care întâmpină probleme în rambursarea sumelor aferente serviciilor prestate de medicii de familie în proiect (medicii de familie întocmesc procese verbale privind activitatea derulată, iar plata acestora se face lunar);
* Aspecte birocratice - raportarea dificilă, solicitarea de multe livrabile, este nevoie de o uniformizare a abordării a acestora;
* Activitățile consumatoare de timp (convorbiri telefonice, clarificări oferite fiecărui medic de familie în parte) care nu pot fi cuantificate în livrabile și fiind solicitate detalii suplimentare referitoare la acestea de către OI;
* Derularea îngreunată a procedurii de achiziție (testele necesare testării - câștigătorul procedurii neavând capacitate de a produce suficiente teste);
* Funcționarea cu dificultate a POCU Form, în cazul grupurilor țintă mari.

# **Studiu de caz 7 – Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.9. - Creșterea numărului de persoane care beneficiază de programe de sănătate şi de servicii orientate către prevenție, depistare precoce (screening), diagnostic şi tratament precoce pentru principalele patologii**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 120254 - ” Da o șansa vieții - Program național de îngrijire a gravidei și copilului - etapa I”, implementat în cadrul Axei Prioritare (AP) 4 - Incluziunea socială și combaterea sărăciei, Obiectivul specific (OS) 4.9 „Creșterea numărului de persoane care beneficiază de programe de sănătate şi de servicii orientate către prevenție, depistare precoce (screening), diagnostic şi tratament precoce pentru principalele patologii”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în Anexa 1, atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare).

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect (Lei) | Valoare finanțare nerambursabilă UE  (Lei) | Perioadă implementare |
| 120254 | Da o șansa vieții - Program național de îngrijire a gravidei și copilului - etapa I | Institutul National Pentru Sănătatea Mamei și Copilului "Alessandrescu-Rusescu" București | * Fundația Tineri pentru Tineri * Asociaţia Medicilor Rezidenți * Centrul Romilor Pentru Politici De Sănătate - SASTIPEN | București – Ilfov Regional | 9.917.534,82 | 8.280.027,40 | 31.08.2018  -  31.07.2021 |

# **PREZENTAREA PROIECTULUI**

**Context și relevanță**

Proiectul selectat în prezentul studiu de caz a fost propus spre implementare în contextul existenței unor probleme identificate la nivel național în domeniul îngrijirii gravidei și copilului:

* Serviciile de sănătate subdezvoltate și neadaptate nevoilor beneficiarilor;
* Deficit de îngrijiri medicale în perioada prenatală la nivelul medicinii primare, mai ales în cazul femeilor vulnerabile (ex. minoritatea romă);
* Inechitățile generate de accesul inegal la serviciile de sănătate, integrarea suboptimală a acestora și de neacoperirea cu servicii cât mai aproape de comunitate;
* Disparități în distribuția furnizorilor de servicii, ceea ce se reflectă în indicatorii de sănătate;
* Nivelul de competenta scăzută profesionala atât teoretică cât și practică a personalului implicat în furnizarea serviciilor de îngrijire a gravidei și copilului.

Date fiind cele anterior menționate și pe fondul al creșterii prevalentei malformațiilor congenitale, a procentului de nașteri premature și a mortalității materno-infantile, se impune îmbunătăţirea cadrului tehnic și metodologic, a cunoștințelor și a competentelor personalului implicat în furnizarea serviciilor de îngrijire a gravidei și copilului din toate cele 8 regiuni ale României.

**Obiectivul general si obiectivele specifice ale proiectului**

**Obiectivul general** al proiectului cod **SMIS 120254, -** **Da o șansa vieții - Program național de îngrijire a gravidei și copilului - etapa I,** implementat de Institutul National Pentru Sănătatea Mamei și Copilului "Alessandrescu-Rusescu" București, este reprezentat de creșterea numărului de persoane care beneficiază de programe de sănătate și de servicii orientate către prevenție, depistare precoce (screening), diagnostic și tratament precoce pentru principalele patologii prin îmbunătăţirea cadrului tehnic și metodologic, a cunoștințelor și a competențelor personalului implicat în furnizarea serviciilor de îngrijire a gravidei și copilului din toate cele 8 regiuni ale Romanei.

**Obiectivele specifice** care contribuie la îndeplinirea obiectivului general constau în:

**OS1:** Îmbunătăţirea cadrului metodologic romanesc și a capacitații tehnice pentru programele regionale de îngrijire a gravidei și copilului într-o perioada de 36 de luni.

**OS2:** Îmbunătăţirea competentelor pentru screening prenatal a 376 de profesioniști din sectorul medical implicați în îngrijirea gravidei și copilului din toate cele 8 regiuni ale țării pe durata a 36 de luni prin dezvoltarea și implementarea programului de formare specifica (A2).

**OS3:** Creșterea gradului de informare, educare și conștientizare cu privire la screeningul prenatal (diagnostic, tratament și monitorizare) la nivel național într-o perioada de 36 de luni.

**Principalele activități planificate**

**Categoriile de activități** planificate în faza de aplicație au inclus:

* Dezvoltarea cadrului metodologic necesar implementării programelor regionale de îngrijire a gravidei și copilului
* Furnizarea programelor de formare profesională specifică pentru personalul implicat în îngrijirea gravidei şi copilului
* Activități de informare, educare, conștientizare a grupului țintă, beneficiar al serviciilor de îngrijire a gravidei și copilului.

**Grupul țintă** a inclus specialiști în furnizarea de servicii medicale.

**Actori implicați și resurse utilizate**

Actorii implicați în cadrul proiectelor includ liderul proiectului Institutul National Pentru Sănătatea Mamei și Copilului "Alessandrescu-Rusescu" București, instituție de sănătate publică și 3 actori privați (Fundația Tineri pentru Tineri, Asociaţia Medicilor Rezidenți, Centrul Romilor Pentru Politici De Sănătate – SASTIPEN).

**Resursele** necesare în implementarea proiectelor au vizat:

**Resurse umane** implicate în derularea activităților proiectelor. Acestea au inclus personalul cu atribuții în managementul proiectului, dar și personal cu atribuții în derularea activității proiectelor.

**Resurse financiare** utilizate în implementarea proiectelor au fost:

* Fonduri nerambursabile UE: 8.280.027,40lei
* Contribuție națională: 1.526.325,73 lei
* Contribuție beneficiar: 111.181,69 lei
* **Buget total: 9.917.534,82 lei**

**Resurse materiale** au constat în birouri și mobilier de birou, calculatoare și dispozitive hardware periferice, telefon, spații pentru derula activităților, etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Prin implementarea proiectului sunt propuse activități de îmbunătățire a cadrului tehnic și metodologic a cunoștințelor și competentei personalului medical, de dezvoltare a unor instrumente practice de lucru, de furnizare de programe de formare profesională cadrelor medicale specializate și derularea activităților de informare, educare medicală și conștientizare pentru creșterea nivelului de accesibilitate și de îngrijire a pacienților și reducerea inechităților, dar și reducerea impactului economic asupra sistemului de sănătate.

Rezultatul așteptat în urma activităților derulate constă în oferirea și garantarea accesului tuturor cetățenilor la servicii de sănătate de înaltă calitate, redresarea și dezvoltarea asistentei medicale, precum și asigurarea resurselor umane profesionalizate.

**Nivelul de îndeplinirea a indicatorilor**

Conform ultimului raport de progres depus, gradul de realizare[[11]](#footnote-12) al indicatorilor asumați în cadrulproiectului variază între 10% și 100%, proiectul fiind în proces de implementare până în luna iulie a anului 2021.

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| Persoane care și-au îmbunătățit nivelul de calificare/ certificate urmare a sprijinului primit | 339 | 38 | 11,21% |
| Persoane care și-au îmbunătățit nivelul de calificare/ certificate urmare a sprijinului primit, din care: - Din sectorul medica | 339 | 38 | 11,21% |
| Instrumente/ proceduri/mecanisme etc. validate şi utilizate în furnizarea serviciilor | 3 | 3 | 100,00% |
| Instrumente/ proceduri/mecanisme etc. validate şi utilizate în furnizarea serviciilor: - Din sectorul medica | 3 | 3 | 100,00% |
| Indicatori de realizare | **Planificat** | **Realizat** | **Grad de realizare** |
| Instrumente/ proceduri/ mecanisme etc | 3 | 3 | 100,00% |
| Instrumente/ proceduri/ mecanisme etc: - Din sectorul medica | 3 | 3 | 100,00% |
| Persoane care beneficiază de formare/ schimb de bune practici etc | 376 | 38 | 10,11% |
| Persoane care beneficiază de formare/ schimb de bune practici etc: - Din sectorul medical | 376 | 38 | 10,11% |

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Pe baza expertizei obținute în proiect, cadrele medicale participante la programele de formare profesională vor putea oferi informare și asistenta prenatala după încheierea proiectului, ca parte a activității lor curente. Dezvoltarea unui sistem integrativ de asistenta prenatala pentru creșterea numărului de persoane care beneficiază de programe de sănătate și de servicii orientate către prevenție, depistare precoce (screening) prenatal va reduce inechitățile în accesul la serviciile de sănătate, integrarea suboptimala a acestora și va asigura acoperirea cu servicii cât mai aproape de comunitate.

Valorificarea implicării instituțiilor partenere în implementarea proiectului în atingerea obiectivelor propuse se va manifesta pe perioada celor trei ani de implementare a proiectului, creând premisele pentru continuarea colaborării și semnarea unui nou parteneriat și după finalizarea acestuia.

La sfârșitul proiectului, beneficiarii de finanțare și partenerii vor menține legătura informațională cu grupul țintă prin portalul proiectului pentru a cunoaște problemele cu care se confrunta și vor actualiza în permanență conținutul portalului proiectului.

# **Studiu de caz 8 - Axa prioritară 4. Incluziunea socială și combaterea sărăciei Tema 4 „Creșterea calității și accesului la servicii medicale”, OS 4.8. - Creșterea numărului de persoane care beneficiază de programe de sănătate şi de servicii orientate către prevenție, depistare precoce (screening), diagnostic şi tratament precoce pentru principalele patologii**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul multiplu, tratând patru proiecte din cadrul Axei prioritare 4 - Incluziunea socială și combaterea sărăciei, OS 4.9 - „Creșterea numărului de persoane care beneficiază de programe de sănătate şi de servicii orientate către prevenție, depistare precoce (screening), diagnostic şi tratament precoce pentru principalele patologii”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 8, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița comunităților sau a sectorului sau afectează alte grupuri, nevizate de intervenție?”
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Dacă și în ce măsură lucrurile ar fi putut fi făcute mai bine?
* Există cazuri de bune practici?

Proiectele au fost selectate în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare), dar și metoda interviului (reprezentant al beneficiarului de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu  proiect | Beneficiar | Parteneri | Aria de acoperire | Valoare totală proiect  (Lei) | Valoare finanțare nerambursabilă UE (Lei) | Perioada de implementare |
| 120799 | Creșterea capacitații instituționale și a competențelor profesionale ale specialiștilor din sistemul de sănătate in scopul implementării. Programului Național de screening pentru cancerul de sân | Institutul Oncologic Prof. Dr. I. Chiricuță Cluj-Napoca | Institutul Național de Sănătate Publica/Sănătate Publică | Nord – Vest (național) | 22.760.659,06 | 19.218.039,60 | 14.05.2018  -  31.12.2023 |
| 138603 | Program de prevenție, depistare precoce, diagnostic și tratament precoce al cancerului de col uterin-regiunea Centru |  | Universitatea De Medicină, Farmacie, Științe și Tehnologie ”George Emil Palade” Târgu Mureș | Centru (Regional) | 50.854.697,81 | 43.226.493,18 | 01.10.2020  -  29.12.2023 |
| 136941 | Furnizarea serviciilor de sănătate din programele de prevenție, depistare precoce, diagnostic și tratament precoce al leziunilor precanceroase colorectale în regiunea Sud-Est | Spitalul Clinic Județean de Urgență "Sfântul Apostol Andrei" Constanta | * Universitatea Ovidius din Constanța * Asociaţia Romană pentru Promovarea Sănătății | Sud – Est  (Regional) | 23.917.546,25 | 20.323.124,04 | 01.11.2020  -  30.11.2023 |
| 136442 | Servicii medicale performante de prevenție, diagnostic și tratament endoscopic in cancerul colorectal | Universitatea de Medicină și Farmacie Craiova | Asociaţia Mereu Pentru Europa | Sud-Vest Oltenia  (Regional) | 23.923.246,17 | 20.334.759,24 | 29.10.2020  -  28.12.2023 |

# **PREZENTAREA PROIECTULUI**

**Context și relevanță**

Cele 4 proiecte selectate în cadrul prezentului studiu de caz se adresează fenomenului incluziunii sociale, combaterii sărăciei și a oricărei forme de discriminare, prin creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general, prin organizarea de programe de sănătate, dar și îmbunătăţirea competențelor profesionale în domeniul oncologic, în special cu privire la creșterea nivelului de competențe al personalului medical implicat în derularea programelor de prevenție, depistare precoce (screening), diagnostic și tratament al cancerului.

Una dintre principalele cauze ale incidenței majore a morbidității și mortalității datorate cancerului constă în insuficienta numărului de specialiști în domeniile cheie, de nișă, care pot susține întregul sistem de prevenție și tratare a bolii ontologice. Numărul insuficient al specialiștilor și supraîncărcarea cu pacienți a acestora creează dezechilibre semnificative la nivelul activității medicale cu privire la prevenția, depistarea precoce, diagnosticarea afecțiunilor și influențează negativ eficacitatea și eficienta tratamentului acestora.

Dată fiind incidența ridicată a afecțiunilor oncologice și rata ridicată a mortalității derularea activităților de screening este deosebit de importantă, în contextul în care acestea nu au fost implementate până la acordarea finanțării POCU în acest sens. Diagnosticarea precoce ca urmare a screeningului asigură o rată ridicată de succes al tratamentelor aplicate în faza incipientă a bolii. Implementarea programelor de screening asigura facilitarea accesului la servicii medicale în rândul întregii populații, dar mai ales în rândul persoanelor vulnerabile al căror acces este îngreunat de factori precum lipsa resurselor financiare, lipsa de informare cu privire la solicitarea sprijinului, etc.

**Obiectivele generale si obiectivele specifice ale proiectelor**

**Obiectivul general** al proiectului cod **SMIS 120799 - Creșterea capacitații instituționale și a competentelor profesionale ale specialiștilor din sistemul de sănătate în scopul implementării Programului National de screening pentru cancerul de sân** (denumit în continuare **proiectul Screening cancer sân I**) este reprezentat de dezvoltarea competențelor profesionale în domeniul oncologic, în special cu privire la creșterea nivelului de competențe al personalului medical implicat în derularea programelor de prevenție, depistare precoce (screening), diagnostic și tratament al cancerului la sân.

**Obiectivele specifice asumate în cadrul proiectului sunt:**

**OS1:** Înființarea unui centru de referința pentru programele regionale de screening al cancerului mamar.

**OS2:** Asigurarea unui standard unitar de realizare a screeningului la nivel național prin elaborarea unei metodologii pentru programele de preventive, depistare precoce, diagnostic si tratament precoce al cancerului de sân.

**OS3:** Îmbunătăţirea nivelului de calificare pentru 459 de cadre medicale implicate în derularea programelor de prevenție, depistare precoce, diagnostic și tratament precoce al cancerului de sân.

**OS4:** Informarea, educarea și conștientizarea populației în general și a grupurilor vulnerabile în special cu privire la activitatea de screening al cancerului de sân

**Obiectivul general** al proiectului cod **SMIS 138603 - Program de prevenție, depistare precoce, diagnostic si tratament precoce al cancerului de col uterin-regiunea Centru** (denumit în continuare **proiectul Screening cancer col uterin),** implementat de Spitalul Clinic Județean De Urgenta Târgu Mureș este reprezentat de promovarea incluziunii sociale, combaterea sărăciei și a oricărei forme de discriminare, prin creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general, prin organizarea de programe de sănătate și servicii orientate către prevenție, depistare precoce (screening) diagnostic și tratament precoce al cancerului de col uterin.

**Obiectivele specifice asumate în cadrul proiectului sunt:**

**OS1:** Îmbunătăţirea stării de sănătate a populației prin derularea unui program complex de prevenție, depistare precoce (screening), diagnostic și tratament precoce al cancerului de col uterin pentru 170.200 persoane din regiunea Centru, localizate in toate cele 6 județe, identificate în cadrul proiectului, provenind în special din grupuri vulnerabile, trimiterea la medicul specialist a 3600 de persoane, precum și oferirea de servicii de sprijinire pentru 3000 de persoane diagnosticate în procesul de screening, prin asigurarea de servicii și mijloace de suport care să crească accesul la servicii medicale specializate și tratament, inclusiv peer-to-peer suport, consiliere psihologică, asistență socială, prin reevaluarea periodica a pacienților și elaborarea de rapoarte, studii și propuneri de politici publice pe baza datelor obținute în urma screeningului.

**OS2:** Conștientizarea și promovarea necesitații derulării programului complex de prevenție, depistare precoce (screening), diagnostic și tratament precoce al cancerului de col uterin pentru 170.200 persoane din regiunea Centru, localizate în toate cele 6 județe, prin derularea de activități de informare, educare și conștientizare specifice, destinate grupurilor țintă și publicului larg, la nivel de individ, grup și comunitate, având în vedere ca accesul la servicii depinde de adresabilitatea populației și de gradul de conștientizare al propriilor nevoi legate de sănătate și drepturile la serviciile de sănătate.

**OS3:** Crearea unui sistem concret de asigurare a protecției datelor cu caracter personal în conformitate cu prevederile legale în vigoare și întreprinderea tuturor măsurilor necesare pentru procesarea acestora în condiții optime de securitate, pe parcursul derulării proiectului.

**OS4:** Promovarea incluziunii sociale, combaterea sărăciei și a oricărei forme de discriminare, având ca prioritate creșterea accesului la servicii durabile și de înaltă calitate, prin utilizarea de metode și instrumente de inovare socială, precum și prin realizarea unui program de screening de cancer de col uterin, la nivel regional, nediscriminatoriu și adaptat grupului țintă pentru 170.200 persoane, respectiv facilitarea accesului la servicii de specialitate și tratament pentru 3600 de persoane, în cadrul căruia vor fi utilizate metode și instrumente de inovare socială și vor fi promovate principiile nediscriminării, egalității de șanse și utilizarea TIC în realizarea intervențiilor.

**Obiectivul general** al proiectului cod **SMIS 136941 - Furnizarea serviciilor de sănătate din programele de prevenție, depistare precoce, diagnostic și tratament precoce al leziunilor precanceroase colorectale în regiunea Sud-Est** (denumit în continuare proiectul **Screening leziuni precanceroase colorectale**), implementat de Spitalul Clinic Județean de Urgenta "Sfântul Apostol Andrei" Constanta, constă în contribuirea la creșterea accesului la servicii accesibile, durabile și de înaltă calitate, inclusiv asistenta medicală și servicii sociale de interes general, prin creșterea cu minimum 50 000 de persoane din regiunea de dezvoltare Sud-Est a numărului de persoane care beneficiază de programe de sănătate și de servicii orientate către prevenție, depistare precoce (screening), diagnostic și tratament precoce pentru patologia cancerului colorectal.

**Obiectivele specifice asumate în cadrul proiectului sunt:**

**OS1:** Asigurarea resurselor și competențelor de specialitate necesare pentru furnizarea la nivel de înaltă calitate a serviciilor de sănătate din programele de prevenție, depistare precoce, diagnostic și tratament precoce al leziunilor precanceroase colorectale pentru minimum 50 000 de persoane din regiunea de dezvoltare Sud-Est.

**OS2:** Realizarea de acțiuni de conștientizare si prevenție pentru minimum 50 000 de persoane la nivelul regiunii de dezvoltare Sud-Est, în scopul diminuării riscului depistării patologiei cancerului colorectal abia în stadii avansate.

**OS3:** Furnizarea la nivel de înaltă calitate a serviciilor de sănătate din programele de prevenție, depistare precoce, diagnostic și tratament precoce al leziunilor precanceroase colorectale pentru minimum 50 000 de persoane din regiunea de dezvoltare Sud-Est.

**Obiectivul general** al proiectului cod **SMIS 136442 - Servicii medicale performante de prevenție, diagnostic și tratament endoscopic in cancerul colorectal** (denumit în continuare proiectul **Screening cancer colorectal**),implementat de Universitatea de Medicină și Farmacie Craiova, constă facilitarea accesului populației din Regiunea Sud Vest Oltenia la servicii medicale de înaltă calitate, orientate către prevenție, depistare precoce (screening), diagnostic și tratament precoce al leziunilor precanceroase colorectale.

**Obiectivele specifice asumate în cadrul proiectului sunt:**

**OS1:** Informarea și conștientizarea a cel puțin 60000 de persoane cu domiciliul in Regiune S-V Oltenia de importanța și necesitatea participării la serviciile de screening al cancerului colorectal.

**OS2:** Participarea a cel puțin 50010 persoane la screening-ul pentru identificarea persoanelor cu risc standard de cancer colorectal.

**OS3:** Furnizarea de servicii medicale de endoscopie digestiva inferioara (colonoscopie) de control la pacienții testați pozitiv la testul de hemoragii oculte sau pentru cei identificați ca având risc crescut de cancer colorectal urmare a anamnezei pentru cel puțin 2183 de pacienți (4.37% din grupul țintă).

**OS4:** Înființarea și funcționarea unui Centru de prevenție a cancerului colorectal în cadrul Universității de Medicina și Farmacie din Craiova.

**OS5:** Asigurarea protecției datelor cu caracter personal ale pacienților incluși în programul de screening (atât date medicale, cât și date non-medicale), prin contractarea unei firme specializate în prelucrarea datelor personale.

**Principalele activități planificate**

Categoriile de activități planificate în faza de aplicație a proiectului **Screening cancer sân I** includ:

* Organizarea centrului de referință pentru programele regionale de screening al cancerului mamar;
* Elaborarea metodologiei pentru programele de prevenție, depistare precoce, diagnostic și tratament precoce al cancerului de sân;
* Furnizarea programelor de formare/instruire profesională specifică pentru specialiști implicați în derularea programelor de prevenție, depistare precoce, diagnostic și tratament al leziunilor mamare incipiente;
* Activități de informare, educare, conștientizare a grupului țintă al serviciilor de screening al cancerului de sân.

**Grupul țintă include** specialiști în furnizarea de servicii medicale (prevenție, depistare precoce, diagnostic și tratament al leziunilor mamare incipiente, faza incipientă) din instituții publice de sănătate de la nivelul celor 8 regiuni de dezvoltare ale țării.

Categoriile de activități planificate în faza de aplicație a proiectului **Screening cancer col uterin** includ:

* Furnizarea serviciilor de sănătate din programele regionale de prevenție, depistare precoce, diagnostic și tratament al leziunilor precanceroase ale colului uterin;
* Activități de informare, educare, conștientizare a grupului țintă al serviciilor de screening al cancerului de col uterin derulat in regiunea Centru.

**Grupul țintă** vizează femeile cu vârste intre 24 si 64 de ani, persoane care vor beneficia de programe de sprijin (screening), provenind atât din mediul urban, cât și din mediul rural – 51% se va încadra în una din următoarele situații vulnerabile:

* Persoane sărace;
* Lucrători pe cont propriu în agricultura;
* Persoane din mediul rural;
* Persoane din centre de plasament sau anterior instituționalizate;
* Persoane care au părăsit sistemul de protecție a copilului;
* Persoane fără adăpost;
* Cetățeni români aparținând minorității rome;
* Persoane cu dizabilități, inclusiv persoane invalide și cu nevoi complexe;
* Femei care au copii cu dizabilități;
* Persoane care suferă de dependență de alcool și alte substanțe toxice;
* Victime ale traficului de ființe umane.

Categoriile de activități planificate în faza de aplicație a proiectului **Screening leziuni precanceroase colorectale** includ furnizarea serviciilor de sănătate din programele de prevenție, depistare precoce, diagnostic și tratament precoce al leziunilor precanceroase colorectale;

**Grupul țintă** vizează persoane care vor beneficia de servicii de sănătate orientate către prevenție, depistare precoce, diagnostic si tratament precoce al cancerului colorectal, persoane care la data intrării în operațiune este necesar sa îndeplinească următoarele condiții:

* Au vârsta cuprinsa intre 50-74 ani la data intrării în intervenție;
* Au domiciliul/reședința într-una din regiunile vizate prin proiect, respectiv: Sud-Est.

Categoriile de activități planificate în faza de aplicație a proiectului **Screening cancer colorectal** includ:

* Derularea screeningului pentru identificarea persoanelor cu risc standard de cancer colorectal;
* Efectuarea endoscopiei digestive inferioare (colonoscopie) de control la pacienții testați pozitiv la testul de hemoragii oculte sau pentru cei identificați ca având risc crescut de cancer colorectal urmare a anamnezei;
* Înființarea si funcționarea centrelor de prevenție în cadrul Universității de Medicina si Farmacie Craiova.

**Grupul țintă** include persoane cu domiciliul in regiunea SV Oltenia, cu vârsta cuprinsa între 50-74 ani, inclusiv persoane din medii sociale dezavantajate/grupuri vulnerabile.

**Actori implicați și resurse utilizate**

Actorii implicați în cadrul proiectelor includ instituții publice de sănătate, universități de medicină și farmacie și asociații din domeniu medical.

**Resursele utilizate în implementarea proiectelor au constat în:**

**Resurse umane** implicate în derularea activităților proiectelor. Acestea au inclus echipa de management a proiectului (5 persoane) și echipa extinsă formată din experți și specialiști în actualizarea procedurilor din unitățile spitalicești, în derularea activității de screening, diagnosticare și acordare tratament, formatori, etc. coordonatori.

**Resurse financiare** utilizate în implementarea proiectului **Screening cancer sân I** au fost:

* Fonduri nerambursabile UE: 19.218.039,60 lei
* Contribuție națională: 2.481.930,74 lei
* Contribuție beneficiar: 1.060.688,72 lei
* **Buget total: 22.760.659,06 lei**

**Resurse financiare** utilizate în implementarea proiectului **Screening cancer col uterin** au fost:

* Fonduri nerambursabile UE: 43.226.493,18 lei
* Contribuție națională: 6.611.110,67 lei
* Contribuție beneficiar: 1.017.093,96 lei
* **Buget total: 50.854.697,81 lei**

**Resurse financiare** utilizate în implementarea proiectului **Screening precanceroase colorectale** au fost:

* Fonduri nerambursabile UE: 20.323.124,04 lei
* Contribuție națională: 3.190.015,62 lei
* Contribuție beneficiar: 404.406,59 lei
* **Buget total: 23.917.546,25 lei**

**Resurse financiare** utilizate în implementarea proiectului **Screening cancer colorectal** au fost:

* Fonduri nerambursabile UE: 20.334.759,24 lei
* Contribuție națională: 3.294.510,81 lei
* Contribuție beneficiar: 293.976,12 lei
* **Buget total: 23.923.246,17 lei**

**Resursele materiale** puse la dispoziția proiectului au constat în birouri echipamente IT și periferice, spații pentru derularea cursurilor de formare profesională, unități de testare și laboratoare medicale și echipamentele medicale aferente (testare + derularea activității practice).

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Activitățile avute în vedere prin proiectul **Screening cancer la sân I** vizează în principal elaborarea metodologiei pentru programele de prevenție, depistare precoce, diagnostic și tratament precoce al cancerului de sân, furnizarea programelor de formare/instruire profesională specifică pentru specialiști implicați în derularea programelor de prevenție, depistare precoce, diagnostic și tratament al leziunilor mamare incipiente și activități de informare, educare, conștientizare a grupului țintă beneficiar al serviciilor de screening al cancerului de sân.

Derularea acestora va determina un nivel de competențe îmbunătățit al personalului medical implicat în implementarea programelor oncologice, precum și servicii de calitate oferite pacienților, dar și o informare mai corectă a persoanelor cu privire la sprijinul pe care trebuie să îl solicite pentru a beneficia de servicii medicale.

Acest tip de proiecte au fost abordate în două etape, etapa de testare efectivă fiind în faza incipientă:

Proiectele sunt implementate în doua etape:

* Faza I (etapa pregătitoare): metodologia de screening, platforma informatică necesară, asigurarea unui sistem de testare, derularea de campanii de educare și comunicare;
* Faza II: programe de formare profesională și testarea efectivă a populației.

Efectele așteptate constă în îmbunătățirea accesului persoanelor de sex feminin la servicii de prevenție, ca urmare a testării, la informații calitative (recomandări privind păstrarea stării de sănătate, primite ulterior testării și în cazul în care rezultatul este unul negativ) și îndrumarea spre investigații suplimentare și furnizarea de servicii medicale calitative (tratare în cazul identificării unor afecțiuni – efect așteptat, dar nemanifestat până la momentul de față). Faza II, care presupune testarea efectivă este într-un stadiu incipient, neputând fi observate efecte până la acest moment.

Țintele indicatorilor[[12]](#footnote-13) asumați în cadrul proiectului **Screening cancer sân I,** se regăsesc în tabelul de mai jos. Gradul scăzut de îndeplinire al indicatorilor este explicat de stadiul incipient al derulării procesului de screening și al formării profesionale.

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S50 Instrumente/proceduri/mecanisme etc. validate şi utilizate în furnizarea serviciilor, din care: - Din sectorul medical | 10 | 3 | 30,00% |
| 4S48 Persoane care și-au îmbunătățit nivelul de calificare/certificate urmare a sprijinului primit | 459 | 0 | 0,00% |
| 4S48 Persoane care și-au îmbunătățit nivelul de calificare/certificate urmare a sprijinului primit, din care: - Din sectorul medical | 359 | 0 | 0,00% |
| Indicatori de realizare | **Planificat** | **Realizat** | **Grad de realizare** |
| 4S57 Instrumente/ proceduri/ mecanisme etc, din care: - Din domeniul medical | 10 | 3 | 30,00% |
| 4S55 Persoane care beneficiază de formare/ schimb de bune practici etc, din care: - Din sectorul medical | 359 | 0 | 0,00% |
| 4S55 Persoane care beneficiază de formare/ schimb de bune practici etc, din care: - Din sectorul socio medical | 100 | 0 | 0,00% |

Proiectul **Screening cancer col uterin** are în vedere derularea activităților de informare, educare, conștientizare în rândul populației, precum și furnizarea serviciilor de sănătate – de testare precoce, diagnostic și tratament al cancerului de col uterin. Aceste activități au ca și scop facilitarea accesului la servicii medicale de prevenție și după caz de tratament în stadiul incipient al bolii.

Gradul de realizare[[13]](#footnote-14) al indicatorilor asumați în cadrul proiectului **Screening cancer col uterin** este de 0,00%, dat fiind stadiul incipient al procesului de screening populațional.

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S51 Persoane cu trimitere la specialist după ce au beneficiat de serviciul preventiv/ diagnosticare precoce | 3.600 | 0 | 0,00% |
| 4S51.1 Persoane cu trimitere la specialist după ce au beneficiat de serviciul preventiv/ diagnosticare precoce , din care: - Din zona rurală | 1.700 | 0 | 0,00% |
| Indicatori de realizare | **Planificat** | **Realizat** | **Grad de realizare** |
| 4S208 Persoane care au beneficiat de servicii medicale de prevenție/ diagnosticare precoce etc. | 170.200 | 0 | 0,00% |
| 4S208.2 Persoane care au beneficiat de servicii medicale de prevenție/ diagnosticare precoce etc., din care: - grupuri vulnerabile | 86.802 | 0 | 0,00% |
| 4S208.1 Persoane care au beneficiat de servicii medicale de prevenție/ diagnosticare precoce etc., din care: - Din zona rurală | 78.121 | 0 | 0,00% |

Proiectul **Screening leziuni precanceroase colorectale** vizează furnizarea serviciilor preventive pentru diagnosticare cât mai precoce a unei posibile afecțiuni și aplicarea unui tratament curativ, în cazul acestei afecțiuni identificarea timpurie asigurând și reușita tratamentului.

Gradul de îndeplinire al indicatorilor asumați [[14]](#footnote-15) în cadrul proiectului este de asemenea de 0%, stadiul procesului de testare nefiind unul avansat.

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S51 Persoane cu trimitere la specialist după ce au beneficiat de serviciul preventiv/ diagnosticare precoce | 2.000 | 0 | 0,00% |
| 4S51.1 Persoane cu trimitere la specialist după ce au beneficiat de serviciul preventiv/ diagnosticare precoce , din care: - Din zona rurală | 1.000 | 0 | 0,00% |
| Indicatori de realizare | **Planificat** | **Realizat** | **Grad de realizare** |
| 4S208 Persoane care au beneficiat de servicii medicale de prevenție/ diagnosticare precoce etc. | 50.000 | 0 | 0,00% |
| 4S208.2 Persoane care au beneficiat de servicii medicale de prevenție/ diagnosticare precoce etc., din care: - grupuri vulnerabile | 25.000 | 0 | 0,00% |
| 4S208.1 Persoane care au beneficiat de servicii medicale de prevenție/ diagnosticare precoce etc. , din care: - Din zona rurală | 25.000 | 0 | 0,00% |

Prin proiectul **Screening cancer colorectal** sunt propuse spre implementare activități care vizează derularea screeningului pentru identificarea persoanelor cu risc standard de cancer colorectal și îndrumarea spre investigații suplimentare dacă situația o impune, cât și înființarea și funcționarea centrelor de prevenție din cadrul Universității de Medicina și Farmacie Craiova. Stadiul activităților este unul incipient, gradul de realizare al indicatorilor asumați fiind 0,00%.

|  |  |  |  |
| --- | --- | --- | --- |
| Indicatori de rezultat | Planificat | Realizat | Grad de realizare |
| 4S51 Persoane cu trimitere la specialist după ce au beneficiat de serviciul preventiv/ diagnosticare precoce | 2.183 | 0 | 0,00% |
| 4S51.1 Persoane cu trimitere la specialist după ce au beneficiat de serviciul preventiv/ diagnosticare precoce , din care: - Din zona rurală | 1.310 | 0 | 0,00% |
| Indicatori de realizare | **Planificat** | **Realizat** | **Grad de realizare** |
| 4S208 Persoane care au beneficiat de servicii medicale de prevenție/ diagnosticare precoce etc | 50.010 | 0 | 0,00% |
| 4S208.1 Persoane care au beneficiat de servicii medicale de prevenție/ diagnosticare precoce etc. , din care: - grupuri vulnerabile | 30.006 | 0 | 0,00% |
| 4S208.2 Persoane care au beneficiat de servicii medicale de prevenție/ diagnosticare precoce etc. , din care: - Din zona rurală | 30.006 | 0 | 0,00% |

# **ALTE EFECTE DECÂT CELE PLANIFICATE**

Până la momentul de față cel mai observabil efect neașteptat constă în conștientizarea la o scară largă a importanței derulării programelor de screening, dar în special în rândul decidenților politici și al medicilor.

Un alt efect observabil este cel cu privire la diseminarea metodologiilor de screening către medici de familie, medici ginecologi, rețea de laboratoare de recoltare, etc. și buna colaborare a acestora.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

La nivelul instituției Institutul Oncologic Prof. Dr. I. Chiricuță Cluj-Napoca (proiectul Screening cancer la sân) există o strategie de atragere a fondurilor nerambursabile pentru derularea programelor de screening, existând și în perioada anterioară de programare intervenții finanțate, care sunt continuate și dezvoltate în prezent, iar sustenabilitatea acestora urmează a fi asigurată prin aplicarea în vederea obținerii de finanțare în următoarea perioadă pe programare (POS 2021 – 2027).

Sustenabilitatea intervențiilor de screening se va realiza prin colaborările dintre specialiștii implicați în proiect, precum și prin utilizarea infrastructurii de testare, capacitatea crescută și experiența deținută de experți în derularea programelor de screening.

Creșterea capacitații instituționale și a competentelor profesionale ale specialiștilor din sistemul de sănătate presupune și asigurarea continuității, valorificării și transferabilității rezultatelor după încetarea finanțării.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

Contextul pandemic aduce în prim plan anumite riscuri, ce constă în reducerea activității de testare ca urmare a limitării interacțiunii fizice, ceea ce produce un impact negativ implicit asupra indicatorilor asumați. Rezistența unei părți din populație de a se implica în procesul de screening reprezintă de asemenea un risc. În vederea depășirii unor astfel de situații se are în vedere derularea activităților de testare prin deplasarea în localități și în funcție de rata de infectare a acestora, precum și după caz prelungirea perioadei de implementare, dat fiind faptul că prezența fizică este obligatorie pentru testare, echipa de implementare având capacitatea de a se reorganiza în funcție de condițiile impuse la un anume moment dat.

Factorii care influențează implementarea și producerea efectelor sunt următorii:

Factori pozitivi:

* Buna organizare și dedicarea echipei de implementare;
* Buna colaborare cu OI;
* Particularizarea activităților de informare (de ex. traducerea pliantelor) și implicarea tuturor categoriilor de personal de la nivel local (medici de familie, mediatori sociali, asistenți sociali);
* Integrarea recomandărilor europene în domeniu testării în practica proiectului.

Factori negativi:

* Implicarea medicilor de familie anterior pandemiei era de 30%, în prezent fiind mai redusă dată fiind supraîncărcarea acestora;
* Finanțarea proiectului (prefinațare, rambursări) care este influențată de instabilitatea politică;
* Raportarea lunară este consumatoare de timp;
* Întârzieri în activități, ca urmare a fluctuației de personal, se depune mult efort de o echipa restrânsă de oameni dedicați și de calitate;
* Supraîncărcarea personalului medical de la nivel local;
* Salarii inechitabile în comparației cu mediul internațional, ceea ce face dificil de atras resurse umane; instabilitatea locului de muncă pentru experții din domeniu, dată fiind perioada limitată de implementare a proiectelor.

1. *Conform RT nr. 11, din 24.04.2020* [↑](#footnote-ref-2)
2. *Conform RT nr. 13, din 12.04.2021* [↑](#footnote-ref-3)
3. *Conform RT nr.13, din luna mai 2020* [↑](#footnote-ref-4)
4. *Conform RT nr. 10, din 17.06.2020* [↑](#footnote-ref-5)
5. *Conform RT nr. 2, din 12.12.2019* [↑](#footnote-ref-6)
6. *Conform RT nr. 13, din 23.02.2021* [↑](#footnote-ref-7)
7. *Conform RT nr. 3, din 2.07.2020* [↑](#footnote-ref-8)
8. *Conform Raportului Tehnic de Implementare RTF 18, din 09.08.2021* [↑](#footnote-ref-9)
9. *Conform Raportului Tehnic de Implementare, nr. 2, din 10.01.2021* [↑](#footnote-ref-10)
10. *Conform Raportului Tehnic de Implementare, nr.3, din 01.07.2021* [↑](#footnote-ref-11)
11. *Conform Raportului Tehnic de Implementare, din 12.07.2020* [↑](#footnote-ref-12)
12. *Conform cererii de finanțare nr 13 din data de 19.07.2021*  [↑](#footnote-ref-13)
13. *Conform cererii de finanțare nr 1 din data de 11.03.2021*  [↑](#footnote-ref-14)
14. *Conform cererii de finanțare nr 2 din data de 02.06.2021*  [↑](#footnote-ref-15)